Persiapan Raya 2020 Tema 'Siap Tak Siap'

Persiapan raya 2020
 | Eh macam tak percaya, sehari je lagi kita bakal meraikan hari raya Aidilfitri. Biasa sehari dua ni dah sibuk dengan persiapan raya dengan checklist raya masing-masing. Masa macam ni lah juga dah ramai balik kampung. Tapi raya tahun ni suasana sambut raya dan persiapan tu berbeza sungguh la kan

Apa cerita yang balik kampung semalam? Dengarnya ramai yang kena berpatah balik semula. Aduh kau orang pun. Jangan lah gigih sangat balik kampung tu buat masa ni. Duduk rumah sendiri diam-diam je boleh tak?

Hari ni hari untuk tengok anak bulan ye? Lepas tu kita dengar pengumuman pengistiharan Hari Raya Aidilfitri. Dulu-dulu suka betul tunggu pengumuman pengistiharan Hari Raya Aidilfitri ni. Berdebar-debar tunggu pengumuman raya macam tunggu result exam.

Habis je sebut raya hari apa, terus semua bersorok gembira yeay! esok raya! Seronok kan ramai-ramai berkumpul malam raya di kampung. Tahun ni kita kena redha beraya di mana jua asalkan semuanya selamat. Selamat itu dah cukup membahagiakan. Walaupun tak dapat balik beraya di kampung, hari raya wajib diraikan setelah sebulan berpuasa. Sedih macamana pun, sabar dan raikan lah raya walau di mana juga.

Tak balik kampung Mak...

Tak berapa nak kuat sangat juga bila fikirkan tak dapat beraya di kampung. Bila call, soalan yang mak akan tanya "balik kampung tak?". Susah tau nak menjawab dengan jawapan 'tak' tu. Rasa bersalah tak dapat balik kampung. Harap juga mak ayah kita di kampung sabar menanti anak-anak balik. Cepatlah virus Covid 19 berlalu pergi. Kita boleh jalani hidup normal macam sebelum ini. Rindu!

Jangan Kunjung Mengunjung!

Okay, berbalik kepada tajuk asal kita. Bila pertama kali beraya di rumah sendiri. Persiapan tu tak tahu nak siapkan apa sebenarnya. Memandangkan tak boleh kunjung-mengunjung raya kali ni. No tetamu okay! Kita sabar dulu nak datang raya rumah orang pun. Termasuklah keluarga sendiri.

Bahaya weii, ada dengar tak yang kes keluarga berbuka beramai-ramai tu, hampir semua yang berkumpul terpalit kena virus Covid. Tak pasal-pasal orang lain juga terkena. Yang menyebarkan pun mesti rasa bersalah. Tak naklah jadi macam tu kan. Mana yang boleh kita elakkan tu, elakkan lah ye. Mencegah lebih baik daripada mengubati. Tak kan masih tak ingat lagi ayat klise. Ke buat-buat lupa?

Persiapan Baju Raya

Kita yang duduk rumah diam-diam ni buatlah persiapan raya apa yang perlu. Baju raya pun dah selamat sampai. Pre-Order bulan March haritu, minggu ni baru sampai. Tahun ni kononnya nak raya sakan lah kan. Sampai order 3 pasang! Bukan nak sakan sangat pun, sebab harga promo masa tu. Kira murah lagi lah kot sepasang bawah RM150. Alang-alang ada rezeki lebih, belilah 3 dan bayar deposit untuk lock order. Bila dah PKP ni, pakai sepasang je la kot 1 Syawal nanti.

Sebabnya juga, Fiza pernah beli di tempat yang sama dan tahu kualiti dia macam mana. Suka dengan kualiti dan service dari owner dia. Pre-order dan kena tunggu stok dari Indonesia pun takpe sanggup tunggu. Lagipun tengok harga-harga baju raya sekarang bukan main bangsawan lagi harga dia. Apa hal baju kurung plain pun dah RM200 lebih kan. Ada juga baju raya harga lain, kain pulak harga lain. Trend terkini mungkin.

Iye, kita kurang bajet ni memang kena berkira-kira bab bajet. Fikir berbaloi ke tidak dengan harga. Kalau harga sepasang baju boleh dapat RM1++, kenapa nak beli sepasang yang RM3++ kan. Boleh dapat  2 pasang kot kan. Ikutlah masing-masing punya bajet.

Tudung dah siap-siap beli juga bulan march haritu. Kasut dan handbag tak perlu kot. Bukan nak berjalan raya pun. Baju husband pun pakai mana yang matching je, husband kata. Lelaki biasalah tak beria macam perempuan. Mengaku je lah kan. heh! Tema warna apa? Tunggu raya nanti ye. Tak surprise lah reveal sekarang.

Kuih Raya

Kebiasaanya Fiza akan buat kuih raya untuk bawa balik kampung. Kuih raya untuk rumah sendiri tak ada sangat sebab tak berapa nak ada kat rumah sangat pun bila raya ni. So, tak ada tetamu datang. Kalau datang pun jamu makan makanan berat-berat macam goreng mee ke, bihun ke.

Bila tahun ni 'no tetamu'. Jadi, tak payah lah buat kuih raya. Buat macam-macam nanti sapa nak makan pulak. Jenuh laki bini nak habiskan makanan. Tak perlu membazir melainkan terlebih rajin nak membuat kuih raya. Mak mertua pun dah bagi kudapan kuih raya legend. Rempeyek dan kuih gunting.

Nak buat kek pun macam kurang mood. Mana taknya, mencari cream cheese pun susah sekarang. Borong sakan masing-masing ye. Sudahnya nak makan kek, beli kek sebiji Secret Recipe. Ha ambik! Sepotong sehari boleh makan. Puas hati den!

Rumah Raya

Ikutkan nak cat rumah nak cat warna putih je tapi bajet tak ada. Hold dulu. Kemas apa yang patut je lah. Satu apa pun tak bertukar baru. Takpe, raya bukan terletak pada sesuatu yang baru kan. Kita raikan dengan penuh kesyukuran dan gembira. Pujuklah hati sendiri walau macamana sekalipun okay!

Duit Raya

Nampaknya pendapatan kanak-kanak tahun ni bakal terjejas sebab tak boleh dapat banyak duit raya. Tahun ni Fiza pun tak spend untuk duit raya sebab kekurangan bajet. Sejak PKP ni, banyak benda yang perlu kita fikirkan bila pendapatan kita juga terjejas. Bertabahlah...Semoga dilimpahkan dengan rezeki yang berpanjangan. Aamiin...

Kesimpulan

Panjang eh karangan hari ni. Macam buat kerja sekolah penulisan Bahasa Melayu dah. Persiapan raya 2020 tahun ni berbeza 360° jika nak dibandingkan dengan raya-raya sebelum yang normal. Memang berbeza sekali sambutan dan persiapan raya dalam new normal ni. Persiapan raya siap tak siap pun tak ada masalah. Kita sambut dengan hati yang gembira okay!

Siap sedialah ber video call di pagi raya.
Tips raya
tahun ni, silalah beraya di rumah masing-masing ye. Ada hikmahnya tu, tahun lepas kecoh dengan anak-anak tetamu datang beraya sampai pecah TV, ikan dalam aquarium mati dan bermacam kes ada kan. Tahun ni tak payah risau, kejadian macam tu tidak akan terjadi. By the way, dah bayar zakat ke belum?

Jumaat terakhir Ramadhan...


Photografizaa, Food and Products Photography by FIZA

Bismillahirrahmanirrahim...Setelah berfikir-fikir sampai terlebih masak, akhirnya Fiza buat juga account instagram baru untuk
portfolio food/products photography by Fiza dengan ejaan Pheeza
yang diberi nama
 PHOTOGRAPHEEZA
.
Gabungan
Photography dan Pheeza
, jadilah
PHOTOGRAPHEEZA
. Okaylah kot nama tu je. Harap tak berubah lah. Nampak kena dan lebih sesuai. Ringkas kalau nak dibandingkan dengan Photography by fiza tu.

Kena juga buat portfolio khas untuk photography sahaja. Bolehlah buat rujukan untuk customer tengok hasil kerja Fiza. Mulanya macam suka suka je untuk ambil gambar nampak cantik. Belajar dan terus belajar secara online sampailah rasa tahap yakin.
Bila ada yang bertanya "
ada service ambil gambar untuk product tak?
" Fiza pun balaslah dengan yakin. Ada!

Alhamdulillah...customer pertama Fiza berpuas hati dengan hasil gambar yang dah siap di edit. Lega bila customer berpuas hati. Kalau tidak, kenalah bagi jadi sampai puas hati. Sebenarnya nak ambil gambar ni kena bukan mudah ye. Angle kena betul, lighting tak on point boleh beri kesan gambar kurang menyerlah.

Sampai sakit pingganglah mencari angle yang sesuai tu. Nak styling props lagi. Banyak kerja tu. Siapa kata senang. Cuba buat sendiri, tengok camne. Masa mula belajar shoot untuk dapatkan sekeping gambar cantik pun susah.
Kena ambil banyak shoot dan pilih. Kena struggle lagi dengan tangan jangan gegar, nanti gambar tak sharp pulak. Mujur ada tripod, penyelamat!

Bila dapat gambar lawa, kepuasan tu mengatasi kepenatan.. faham tak? Itu baru part ambil gambar, belum lagi proses editing. Ye, memang banyak keja. Tapi kalau kau orang tak ada masa, boleh upah Fiza untuk produk kau orang.

kalau kau orang ada jual produk tapi tak pandai atau tak ada idea nak shoot. Serahkan kepada Fiza, inshaAllah Fiza akan realisasikan gambar jadi lebih menarik. Nak jual produk, kualiti gambar kenalah elok juga sebagai tarikan dan juga lebih bagus untuk tujuan marketing. Betul tak?

Kita boleh bincang tepi sampai jadi. Fiza akan bagi harga promo untuk yang terawal tempah slot okay. For now, tak mintak banyak cuma nak minta follow instagram
@photographeeza
 dan support Fiza boleh?
Terima kasih in advance yang sudi follow dan support instagram @photografizaa.


Pulut Mangga Tak Pernah Tak Sedap

Bulan puasa dalam tempoh PKP modal blog Fiza dengan gambar makanan je lah. Rasa macam blog dah bertukar niche kepada blog niche resepi pulak. Kita kongsi-kongsi resepi dan sebagai diari resepi sendiri juga. Kot lah nanti-nanti nak rujuk balik resepi lama senang sikit. Nama pun media sosial, kaedahnya berkongsi gambar gitu.

Pulut mangga dalam bahasa Thailand dikenali dengan nama
Khao Neow Ma-Muang
. Masa pergi Thailand dekat
Khlong Hae Floating Market
 tu tempat makan atas tu banyak juga jual pulut mangga. Dan pertama kali Fiza makan
pulut ayam ala Thai
 masa stay kat Perlis. Sedap gila! Lepas tu gigih buat sendiri kat rumah. Nak pergi Perlis nun jauh di sana memang tunggu kalau bercuti atau ada urusan dapat pergi. Nak pergi saja-saja memang tak lah. Selatan ke Utara tu weiii..jauh betul!

Tapi setakat nak mencuba resepi pulut mangga viral tu takde hal lah. Kira adjust je bagi sedap ikut tekak sendiri.
Resepi pulut mangga guna rice cooker
 Fiza dah kira level expert dah rasanya. Boleh rujuklah entri tu yang Fiza pernah update sebelum ni. Cuma nak masak pulut mangga ni tak perlu tambah serbuk kunyit. Biarkan dia putih suci je. Ada juga yang guna pewarna hijau/ pati pandan untuk buat pulut warna hijau. Ikut masing-masing punya taste nak putih ke hijau ke kuning ke.

Kalau dapat pulut mangga harum manis perlis tu lagilah makan sorang tak nak berkongsi. Mangga dia punya harum dan manis tu takde tandingan. Of courselah harga pulut mangga dia akan jadi mahal sebab harga harum manis pun 1 kg dah berpuluh harganya. Sekilo dalam 3 biji macam tu lebih kurang. Sekarang pun dah banyak orang jual harum manis online. Ada duit, beli je kalau teringin sangat. Tepuk poket masing-masing.

Fiza suka makan mangga kalau dah dikupas kulitnya. Dan suka jenis mangga yang seda elok masak. Bukan jenis lembik yang terlebih masak tu. Mangga ni tak boleh nak simpan lama, agak agak dah masak kena terus makan sebab bila terlebih masak jadi tak sedap. Buat pulut mangga pun sebab kebetulan je mak mertua datang haritu ada mangga sekali. Kira rezeki lah dapat makan mangga. Musim PKP ni segala buah pun laris sungguh haihh.

Alang-alang ada mangga tu, pulut pun ada. Terajin pulak nak masak pulut mangga atau mango sticky rice nama glamour dia. Cuma kena masak pulut dan siapkan kuah santan je. Nah, resepi pulut lemak dan resepi kuah santan masak cara Fiza.

RESEPI PULUT LEMAK

Bahan-bahan

1 1/2 beras pulut susu

1/2 cawan santan

1/2 cawan susu segar

1/2 sk garam

1/2 sb gula

1 helai daun pandan

CARA MASAK PULUT LEMAK

Kacau semua bahan diatas dalam satu bekas dan tuangkan masuk dalam bekas beras pulut yang dah siap dibasuh. Pastikan bekas yang digunakan untuk mengukus dalam periuk nasi adalah bekas yang sesuai untuk microwave/oven ye sebab kaedah masak dia macam water bath. Masukkan dalam periuk nasi dan biarkan makan. Pastikan air dalam periuk nasi tu tak kering. Bila nak masak tu, kacau kacau lah bagi rata dan biarkan masak sekata.

RESEPI KUAH SANTAN LEMAK

1/2 cawan santan
1/2 cawan susu segar

secubit garam

1 sb gula

1/2 sb tepung jagung

CARA MASAK KUAH SANTAN LEMAK

Satukan semua bahan dan kacau rata. Masak dengan gunakan api perlahan sehingga kuah masak dan pekat. Kalau nak pekat lagi tambah tepung jagung tapi pastikan bancuh dulu dengan air susu segar terlebih dulu. Kalau nak lebih berlemak. Nak bancuh dengan air sejuk biasa pun boleh. Kalau terus masuk tepung jagung dalam adunan nanti dia akan berketul-ketul. Satu kerja pulak nak tapis nanti.

Yang Fiza buat tu kurang pekat sebab terrrrrtambah air biasa. Jadi tak betul-betul serasi dengan santan dan susu segar tu. Spoil sikit. So kira-kira balik sukatan dia macam yang Fiza kongsikan tu lebih better untuk dapatkan kuah santan lemak. Selamat mencuba untuk buat pemanis mulut di bulan Puasa ni. Nak buat kuih muih tak berapa nak pandai sangat. Buat pemanis mulut macam ni retilah juga sikit-sikit.

Ehh, dah siap pulut dan kuah santan tu jangan lupa pulak nak letak mangga dalam pinggan. Tak jadilah namanya pulut mangga nanti. Nak lagi sedap, guna mangga susu dan mangga lemak. Tapi kan, pulut mangga ni tak pernah tak sedap.


Raw African Black Soap (RABS) Malaysia

Pernah dengar Raw African Black Soap (RABS)
 tak? Tak pernah dengar? Meh nak cerita sikit pasal Raw African Black Soap (RABS) ni. Jujur cakap, Fiza tak pernah dengar apatah lagi ambil tahu. Sampailah ada ternampak kawan jual. Dan dan tu jugak macam berminat nak ambil tahu.

Kalau kau orang ada masalah kulit macam jerawat teruk atau ekzema tu. Nak kulit kau orang elok dengan cara yang lebih selamat, eloklah berkenalan dulu dengan si RABS ni. Salah satu pilihan untuk merawat kulit dengan selamat sebab menggunakan bahan-bahan organic. Tapi mostly raw african black soap  banyak dijual di amazon. Macam susah nak beli kan? Nanti Fiza share kat mana boleh beli RABS di Malaysia ni.

MANFAAT RAW AFRICAN BLACK SOAP (RABS)

Apa yang Fiza baca, Raw african black soap benefits banyak. Raw african black soap boleh merawat beberapa masalah kulit macam acne, eczema dan menarik sekali boleh guna untuk rambut juga. Pelik tapi benar ya kawan-kawan. Tak percaya? Boleh google african black soap for hair. Bagus atau tidak, rajinkan membaca feedback dan testimoni.

The truth about black soap ni memang menggunakan bahan-bahan organic tanpa sebarang bahan kimia. Salah satu bahan yang digunakan adalah cocoa pod ash. Tak tahu cocoa pod tu apa? Cocoa pod ash ni kulit koko yang dibakar sehingga kering. Fungsi dia sebagai LYE.

ORGANIC AFRICAN BLACK SOAP INGREDIENTS

Untuk pengetahuan semua, kalau kita nak buat sabun (handmade/homemade) kena ada bahan utama dia LEMAK + LYE. LYE ni fungsi dia membantu dalam proses (saponifikasi) pembuatan lemak jadi sabun. Zaman sekarang LYE dah siap-siap dibuat di makmal diberi nama sodium hydroxide.

Dulu tak ada sodium hydroxide ni, jadi orang dulu buat sendiri LYE dari cocoa pod dari kulit plantain atau kayu. Dengan cara bakar sampai kering dan guna untuk pembuatan sabun. Walaupun dah ada LYE yang baru dan terkini, tapi RABS masih mengekalkan penggunaan LYE lama untuk mengekalkan khasiatnya tanpa bahan kimia.

Bahan-bahan lain yang terkandung dalam RABS adalah Shea Butter, Cocoa Butter, Baobab Oil, Neem Oil dan Coconut Oil.
Raw African Black Soap juga tiada lemak haiwan, tiada SLS dan tiasa Paraben.

ORGANIC AFRICAN BLACK SOAP REVIEWS

Sesuai untuk semua jenis kulit. Yang ada masalah jerawat teruk dan ekzema boleh cuba amalkan sebab ada fungsi antibakteria. Bila guna produk yang organic ni selamat cuma dia akan ambil masa sikit lah.

Perubahan selepas menggunakan RABS dapat dilihat seawal 1 minggu dengan penggunaan secara konsisten ye.  RABS juga dapat membantu memulih dan mengeringkan kulit luka dan kudis.

Boleh digunakan untuk keseluruhan badan. Tak terhad untuk kulit muka je ye. Boleh guna satu badan dan juga dijadikan sebagai shampoo untuk rambut.

Tapi! Walaupun sabun ni menggunakan bahan-bahan natural, tak semua kulit boleh terima dan mungkin kesannya berbeza pada setiap orang.

Jadi, kalau rasa tak sesuai lebih baik berhenti. Mungkin ada jenis kulit yang alah pada bahan-bahan organic yang ada dalam sabun ni. Kalau serasi, boleh teruskan mengguna. Kena faham sendiri kulit masing-masing ye.

Setiap penjual tak menjanjikan 100% keberkesanan produk ni. Macam Fiza cakap tadi, ada orang tak sesuai dengan produk organic ni dan setiap orang kulit berbeza. Tapi kalau nak cuba cara lain, boleh cuba RABS ni. Jangan tanya Fiza, Fiza tak pernah guna. Pakar kulit pun bukan! Cuma berkongsi maklumat dari apa yang Fiza baca.

CARA PENGGUNAAN RABS

Nak jimat guna dan tak nak sabun cepat cair, potong sabun pada saiz yang kecil dan simpan dalam bekas. Gunakan 2 kali sehari dan boleh gunakan produk skincare yang sesuai selepas menggunakan RABS.

Beli Raw African Black Soap (RABS) di Whatevernedy

Kat mana nak beli Raw African Black Soap (RABS) kat Malaysia ni, Fiza suggest beli pada
@whatevernedy
. Kalau nasib baik ada ready stock. Kalau tak ada ready stock terpaksalah buat pre order tunggu stok baru sampai. Kau orang boleh juga terus order melalui whatsapp
0197040148
.

Untuk yang berminat nak jual Raw African Black Soap ni, bolehlah daftar segera okay. Alang-alang guna, kesan elok. Boleh jual sekali.

Harga Raw African Black Soap (RABS)

100g = RM35

Postage RM8(SM) RM12(SS)

DISCLAIMER : PRODUK INI TIDAK MENJANJIKAN MERAWAT SEBARANG MASALAH KULIT. HENTIKAN PENGGUNAAN JIKA ANDA MERASAKAN SEBARANG IRITASI PADA KULIT. TIADA SEBARANG KONSULTASI DI SEDIAKAN. HANYA PERKONGSIAN TENTANG PRODUK DAN CARA PENGUNAAN SAHAJA.


Rendang Ayam Malam Terakhir Ramadhan

Fuhhh..hari terakhir ramadhan, berbuka puasa rendang lah kita ye. Lauk ayam rendang 3 kali Fiza masak dalam sebulan berpuasa ni. Tahniah Puan Fiza. Tak sesia belajar masak rendang, bila raya dalam masa PKP ni at least boleh masak rendang sendiri.

Masak rendang ayam lambat sikit lebih kurang pukul 5:30 petang macam tu disebabkan menyiapkan tempahan kad raya musical tu lah. Bila kau ambil order yang last minit tu, siapkan jugalah. Alang-alang tengah free kerja lain dah siap. Ambil juga lah. Cuma bila dah petang sangat atau malam memang tak dapat nak ambil dah. Mahap lah ye. Saya juga nak beraya buat persiapan macam orang lain juga.

Sudahnya pukul 8 lebih baru lah masak elok rendang ayam Fiza. Maka, berbuka dengan kurma dan air je lah. Lepas tu terus solat maghrib je. Biasalah kan hujung-hujung Ramadhan ni, sibuk mengalahkan beraya kat kampung je. Malam raya sedih betul dengar takbir raya, menusuk dalam jiwa pergi dia. Nak nangis boleh tak?

Kita hidangkanlah rendang ayam ni dengan pinggan mak. Fefeeling berada dekat kampung kononnya lah. Fiza masak rendang ayam johor style. Makan dengan nasi. Esok tak tahu lagi nak masak nasi impit ke pulut entah. Tengok dulu kerajinan dia tahap berapa.

Bila malam berdetam detum bunyi bunga api mercun. Meriam pun ado! Kat bandar ni ada juga ye? Betul-betul sakan.  Kalau raya kat kampung Fiza, malam raya ni sibuk layan TV sambil menyembang. Kadang tak tengok pun TV lebih kepada menyembang. Iyelah kan, bila berkumpul lama tak sembang banyak nak diborakkan.

Tahun ni kita sembang guna phone je lah. Okaylah kan tak sembang banyak, tak de lah geng makcik pakcik bawang. Okay, jom tidur esok raya!


Rendang Ayam Permintaan Suami

Tajuk taknak kalah kan. Nak letak tajuk resepi rendang ayam, tajuk tu dah digunapakai dah sebelum ni. Macam tak best pulak nak guna tajuk yang sama. Makanya, kita buat tajuk macam ni je lah. Aci je lah kan. Hari ke lima belas ramadhan, sebelum masak tu mesti akan tanya suami nak masak apa hari ni.

Suami kata, "masak rendang lah". Atas permintaan suami, kita pun merendang ayam lah masak awal sikit. Penangan
resepi rendang ayam dengan kerisik
 haritu lah tu kan. Terasa-rasa kat tekak katanya. Puji melambung sangat ni. Sejak dah rasa terpandai sikit masak rendang ni, takde hal lah nak masak rendang bila-bila masa pun.

kejadian rendang kali kedua bulan ramadhan

Bagus juga lah dah pandai buat rendang sendiri. Raya nanti taklah rasa sedih sangat tak dapat balik kampung makan rendang, ketupat, lemang bagai tu. Semua boleh buat sendiri je di pagi raya nanti. Tapi kalau difikirkan sedih jugalah tak dapat makan rendang ayam negeri sembilan style mak mertua dan lemang abah buat.

Kalau ikut
resepi rendang ayam negeri sembilan
 mak mertua kadang-kadang letak daun puding. Ikut style mak Fiza,
resepi rendang ayam johor
 wajib letak kerisik dengan daun kunyit potong halus-halus tu. Cuma
rendang ayam tok
 je lah jarang jumpa sebab tak ada sedara mara sebelah Perak nun. Sedap juga rendang tok ni. Tapi membuatnya belum lagi lah sebab nak masak rendang tok lagilah lama nak memasakanya kan.

Setiap negeri ada tradisi rendang masing-masing. Pada Fiza, kalau dah namanya rendang mesti semuanya sedap-sedap. Makan dengan lemang, ketupat, nasi impit di pagi raya memang lupa nak berhenti makan. Raya kali ni suasananya berbeza, kita kena masak sendiri juadah raya mana yang ada. Janji kita dapat raikan kemenangan selepas sebulan berpuasa.

Haa tunggu apa lagi, dah boleh mula belajar masak rendang dari sekarang. Orang kata "Practise make perfect". Tak cuba mana mahunya dapat. Untung untung raya nanti dapat makan the perfect rendang. Tak gitu? Tengah musim PKP ni kiranya masa yang elok untuk belajar memasak menu yang kita tak pernah cuba lagi kan.


Resepi Ayam Goreng Berlada. Pedas Baru Sedap!

Z
aman kanak-kanak dulu tak tahu lah kenapa mak rajin masak ayam goreng berlada daripada masak lemak cili api. Sampai ke besar lah suka dengan ayam goreng berlada. Cili api kena extra baru sedap makan pedas-pedas. Kalau ikut style Fiza masak ayam goreng berlada wajib goreng dulu ayam tu baru sedap.

Kalau ayam tak digoreng dulu pun boleh jugak. Nanti jadi ala ayam masak ungkep lah kot. Confused jugak dengan nama menu ayam goreng berlada dengan ayam masak ungkep. Tengok dari segi rupa macam sama. Masak ayam tanpa goreng ayam dulu macam lambat juga nak tunggu ayam masak tu tapi mudah sikitlah kerja masak sebab tak perlu goreng ayam.

Baik, jom kita beralih kepada Resepi Ayam Goreng berlada. Bahan-bahan dia tak banyak mana dan mudah ya amat. Makan dengan nasi panas dan extra cili api memang berapi dibuatnya. Lepas tu ada hati nak menambah nasi lagi kan. Tak serik disebabkan sedap benar.

Bahan-Bahan

Ayam potong kecil

garam secukupnya

Serbuk kunyit

4 biji bawang kecil

1 ulas bawang putih

1 genggam cili api

1 batang serai

1 keping asam keping

Minyak masak

Cara Masak Ayam Goreng Berlada

Gaul garam dan serbuk kunyit pada ayam. Panaskan minyak masak dan gorengkan ayam sampai masak. Dah siap masak, angkat dan ketepikan dulu. Tumbuk bawang kecil, bawang putih dan juga cili api. Kalau tumbuk guna lesung rasa dia lagi sedap berbanding kisar guna blender. So nak sedap, gunalah lesung batu.

Kalau masak sikit bolehlah guna lesung batu. Kalau masak banyak, terpaksalah guna blender kan. Serai tu ketuk sikit dengan anak lesung pun dah cukup dah. Kurangkan sikit minyak goreng ayam tadi tu, panaskan dan tumis bahan-bahan yang ditumbuk sekali masukkan serai.

Dah naik bau dan garing, letak air sikit dan garam sikit. Biarkan masak seketika, baru masukkan ayam  dan kacau rata. Akhir sekali baru masukkan asam keping dan biarkan kuah dia kering sikit dan meresap dalam ayam. Kalau nak berkuah, letak air lebih sikit ye. Mudah je kan? Boleh lah tiruvasi menu ni untuk berbuka nanti.


Ayam Masak Lomak Cili Api Den Dah Macam Gulai Kari Katanya

Aduh! Spoil rupa gambar masak lomak cili api den semalam. Dah macam gulai kari katanya
Kak Dana
. Warna je berubah tapi rasa tak berubah. Osah sodap! Puji diri sendiri ke tu? Husband pun setuju sodap nak buat macamana kan.

Macam biasalah sebelum masak tu kena tanya dulu nak makan apa. Katanya nak gulai ayam. Okay, baik. Bahan-bahan pun ada, kira ON je lah masak gulai ayam tu. Orang Nismilan memang panggil gulai tapi orang Johor panggil masak lemak cili api. Tak biasa nak panggil gulai.

Nak tahu kenapa warna kuah masak lemak cili api tu berubah? Ni semua sebab guna cili merah pedas tu je. Kalau guna cili api kampung tak macam ni rupa dia. So bila menumis dan tunggu ayam kecut tu warna dia macam letak cili kisar pulak. Sebab tu warna merah dia lagi naik tu. Takpelah, janji rasa lemak cili api tak berubah.

Ikut resepi mak Fiza ayam masak lemak cili api johor senang je. Tak perlu tumis bagai. Blend cili api dan kunyit hidup. Serai di ketuk dan santan segar 1 biji kelapa. garam dan juga asam keping. Campur semua bahan dalam satu periuk dengan ayam dan biarkan masak guna api perlahan.

Nak lagi cantik kacau-kacau kuah jangan sampai santan pecah minyak. Masak lemak cili api ikan, masak lemak cili api udang, masak lemak cili api ketam pun sama juga macam tu cuma masak ikan je tak letak serai.

Tapi kalau Fiza masak suka ayam masak lemak cili api negeri sembilan style. Ikut style mak mertua masak macam lagi sedap gitu. Pedas tu wajib ye. Jangan terkejut cili api seggenggam tu okay.

RESEPI AYAM MASAK LEMAK CILI API

BAHAN-BAHAN AYAM MASAK LEMAK CILI API

Ayam
1 genggam cili api *

1 biji bawang merah

1 ulas bawang putih
2 inci kunyit hidup *

1 inci halia *

1 inci lengkuas *

3 batang serai (diketuk)
1 kota santan
1/2 sb garam

1 keping asam keping

air secukupnya

3 sb besar minyak

CARA MASAK AYAM MASAK LEMAK CILI API

Kisar halus bahan-bahan yang bertanda *. Panaskan minyak, tumis bahan-bahan kisar dan serai sampai naik bau dan garing sikit ye. Masukkan ayam dan kacau rata. Biarkan ayam tu sampai kecut okay. Masa ni jangan tambah air lagi. Masa ayam tu kecut akan keluarkan minyak dan akan berair sikit. Tunggu je sampai kecut dan sesekali tu kacau ler jangan bagi hangit bawah tu.

Bila dah kecut tambah air, santan dan garam. Masak guna api perlahan dan sambil tu kacau-kacau lah baru nampak santan tu lebih cantik tak pecah minyak santan tak  berketul-ketul. Bila hampir masak tu barulah letak asam keping.

Masak lemak cili api ambil masa tunggu ayam tu kecut. Lebih baik guna non stick pan sebab tak risau menunggu ayam tu kecut tak melekat dan hangus. Kalau guna kuali biasa, jaga-jaga lah mengacau tu ye. Ingatkan je.

Kalau kau orang jenis malas menunggu nak kena tunggu ayam kecut bagai, boleh cuba style masak lemak cili api johor. Masuk sekali semua bahan terus. Ikut lah mana yang lebih mudah dan ikut selera masing-masing. Yang penting masak lemak cili api kena pedas dan santan kena pekat baru sedap makan.

Okay, mari berfikir nak masak apa pulak untuk berbuka harini. Harini dah 24 Ramadhan dah. Cepat masa berlalu...


Resepi Bihun Goreng Singapore Masak Cara Fiza

S
emalam tak sempat nak update dan blogwalking. Sibuk dengan kerja rumah sebab husband baru keluar beli stok barang dapur selepas seminggu lebih. Faham-faham lah nak membersihkan barang basah tu ambil masa nak menyiang tu. Paling lama part ayam sebab nak kena buang segala kulit dia lagi.

Sakit pinggang dibuatnya berdiri kat sinki tu. Sudahnya bila rehat tu terlelap bagai disorongkan bantal. Plan nak keluar 4 Mei tu macam seram bila mana PKPB dah bermula. Confirmlah ramai umat manusia keluar beramai-ramai. Demi keselamatan diri, hold dulu keluar beli barang dapur. Jadinya berbuka sebelum beli barang dapur tu kita masak apa yang ada je lah.

Menu bihun goreng singapore yang paling ringkas sebab itu je yang ada. Nama je Singapore tapi masak di Malaysia. Okay, tak kelakar kan. Kita di Malaysia ni dah biasa sangat dengan bihun bihun jenis yang merah tu. Makan bihun goreng ni kalau ada sambal tumis nasi lemak tu lagi sedap rasa dia. Teringat pulak bihun kantin sekolah dulu.

Bihun kantin pun sedap wei walaupun rencahnya tak berapa nak banyak. Bihun 'goreng bodoh' orang panggil. Kesian bihun tak pasal-pasal diperbodohkan. Nasib kau lah bihun. Kalau masak sendiri, boleh lah banyakkan rencah yang ada. Itupun kalau stok rencahnya ada. Kalau takde, bihun goreng bodoh jugak jadinya nanti.

Bihun goreng Singapore ni masak dia paling mudah sebab tak perlu nak ada cili kisar dan tak guna bahan sangat. Bihun Singapore lah paling mudah kot kan? Agak-agak stok cili kisar takde atau malas nak buat cili kisar, kau goreng je lah bihun goreng Singapore. Nampak je warna tak menarik, pucat lesu. Tapi rasa dia sedap.

Bahan-bahan Bihun Goreng Singapore

Bihun (1/4 bungkus bihun)

3 biji bawang kecil

2 ulas bawang putih

Cili Api ( Ikut tahap kepedasan masing-masing ye)

1 sk black pepper

Udang

sawi

Sayur kobis

Carrot

garam

minyak masak

Cara Masak Bihun Goreng

Untuk lembutkan bihun tu, Fiza akan rendam dengan air panas sekejap dan toskan. Tumbuk bawang putih, bawang kecil, cili api dan juga black pepper. Nak sedap tumbuk kasar-kasar je. Panaskan minyak dan tumis bahan yang dah siap tumbuk tu. Macam biasa tumis sampai naik bau dan sedikit garing barulah masukkan udang.

Tunggu masak kejap, masukkan sayur sawi dan kobis. Kemudian masukkan bihun dan kacau rata. Taburkan garam dan juga carrot. Fiza suka masukkan carrot akhir sekali sebab tak nak carrot tu layu sangat. Biar rangup sikit baru sedap. Kacau sampai mesra semua bahan-bahan tu. Dah siap! Sayur-sayur semua pilihan, boleh nak masukkan atau ganti sayur lain.

Udang tak ada pun takpe, boleh guna udang kering tumbuk sekali dalam bahan tumis tu pun sedap. Nak makan berdua masak sikit je lah bihun. Bihun ni nampak je sikit tapi bila dah masak banyak jadinya. Selalu jugaklah terlebih masak sebab susah nak agak banyak mana. Nak selamat, ingat siap-siap masak suku je daripada 1 bungkus tu kalau makan untuk 2 hidangan.

Ingat lagi, dulu-dulu mak kalau nak masak bihun goreng untuk sarapan esoknya. Mak akan rendam siap-siap bihun kering tu. Esoknya bila goreng, bihun tu dah lembut dah terus goreng je. Fiza tak guna kaedah mak tu, rendam je air panas terus nak cepat lembut. Derhaka sungguh la dengan kaedah masak orang zaman dulu. Zaman pun dah berubah, cara masak pun dah banyak berubah.

Ada juga yang goreng bihun tak rendam dulu. Masa masak tu lebihkan air dan biarkan bihun kembang dalam kuali je. Ikut cara masing-masing gitu. Janji sedap ikut tekak masing-masing bukan ikut rasa orang lain.


Resepi Bubur Lambuk Yang Mudah

Resepi Bubur Lambuk Yang Mudah
 | Tekak teringin makan bubur lambuk pulak. Pukul 3 petang dah masuk dapur sebab nak masak bubur lambuk punya pasal. Kena lah masak awal. Bubur bukan sebarang bubur tau! Nak masak dia kalau tak menunggu lama tak sah. Nak mengacau lagi satu hal. Jenuh!

Bayangkanlah orang yang memasak bubur lambuk seperiuk besar dalam bulan puasa ni macamana. Mesti letih ya amat! Tapi besar pahala masak untuk orang berbuka puasa nak dibandingkan dengan letih tu apalah sangat. Bulan puasa ni biasanya bubur lambuk akan dimasak di masjid atau institusi yang terlibat dan diagihkan secara percuma.

Tapi janganlah dok harapkan yang percuma tu. Kalau nak beli boleh beli kat E-Bazaar ada kot kan? Fiza tak pernah cuba beli dari E-Bazaar. Nak makan semua masak sendiri je sebab dah biasa bulan puasa tak membeli juadah kat Bazaar Ramadhan. So bila tak ada bazaar ni tak terasa sangat.

Cuma kalau ada makanan yang teringin nak makan tu, kalau tak pandai buat kena jugalah mencari Orang kata, bubur lambuk kg baru bubur lambuk paling popular dan sedap. Betul ke? Ada yang pernah rasa. Katanya sedap sebab guna resepi tradisi turun terumurun macam tu. Teringin juga nak rasa tapi jauh sangat pulak kg pandan tu.

Alhamdulillah, semalam dapatlah berbuka dengan bubur lambuk ikut resepi bubur lambuk johor mudah kononnya. Walaupun tak cukup bahan, janji rasa tu ada. Lebih kurang 2 jam jugaklah dok mengacau sampai betul-betul jadi bubur dan pekat. Banyak bahan tak cukup tu.

Tak ada kentang, daging, daun sup dan daun bawang. So kurang sikitlah rasa dia. Kira bubur lambuk kosong je lah kot. Takpe, janji lepas teringin makan bubur lambuk dah cukup bersyukur dah. Tak dapatlah nak kongsi resepi sebab tak cukup bahan kan. Nak cerita pun tak pandai dah. Boleh rujuk dalam link kat bawah ni untuk resepi bubur lambuk mudah.

RESEPI BUBUR LAMBUK GUNA RICE COOKER

Untuk kau orang yang teringin sangat nak masak bubur lambuk tapi nak
resepi bubur lambuk mudah
 dan sedap. Kau orang boleh je masak guna rice cooker. Ye, boleh je gunakan rice cooker. Jangan tak percaya. Tapi Fiza taklah masak guna rice cooker, cuma kongsikan resepi bubur lambuk mudah untuk kau orang yang suka resepi mudah.

Resepi dan Cara masak bubur lambuk guna rice cooker

Bila baca guna rice cooker mesti kau orang pun teruja nak mencuba kan. Kalau ada periuk mahal noxxa tu, lagi lah mudah boleh cuba resepi bubur lambuk noxxa. Bubur lambuk ada pelbagai versi mengikut negeri dan tempat. So kau orang kena lah tahu bubur lambuk versi mana yang kau orang suka.

JENIS-JENIS BUBUR LAMBUK

Dulu ingatkan bubur lambuk tu satu je. Rupanya ada banyak jenis bubur lambuk mengikut negeri. Bubur lambuk Johor lain, bubur lambuk kelantan lain dan begitulah juga dengan bubur lambuk di negeri lain. Bahan juga berbeza untuk setiap jenis bubur lambuk.

Ada orang suka letak santan, ada juga yang suka letak susu segar. Ikut masing-masing punya cara memasak. Kalau Fiza, suka letak santan lagi rasanya lebih lemak. Tapi kalau tak ada santan, letak susu segar pun boleh. Janji rasa dia tak lari jauh.


Resepi Buttermilk Chicken Cheese

Nak masak ayam tapi tak tahu nak masak apa. Buntu fikir resepi ayam yang menarik untuk dicuba masak berbuka nanti. Sesekali teringin juga tukar menu masakan ayam.
Asyik-asyik ayam kicap 3 budak gemok, rendang ayam, ayam masak cili api dan masakan ayam yang biasa masak tu. Tengok dalam peti ais ada stok ayam pop corn frozen tu.ting! Dapat idea dah.

Makanya, kita akan masak ayam buttermilk susu segar tambah cheese dan bertukar nama jadi buttermilk chicken cheese.
Cheese pun ada stok, kira ngam lah ni. Macam menarik bunyinya tu kan dan macam sedap juga sesedap namanya. Sebelum ni pernah juga masak
udang goreng butter telur masin
,
udang galah masak butter
 dengan
ketam butter telur masin
. Semuanya sedap! Tak pernah tak sedap, tengok je dah kecur air liur dah.

Hidangan buttermilk chicken simple ni sejenis hidangan yang popular sekarang ni dan digemari ramai. Butter chicken sesuai makan dengan apa? Sesuai sangat kalau di makan dengan nasi panas.
Seriously sangat menyelerakan untuk kau orang yang suka masakan jenis butter. Kalau saya, memang tak tolak lah. Nak memasaknya pun mudah je. Tak pandai masak pun boleh jadi hebat memasak di dapur acah-acah chef handalan.

Bahan-Bahan Buttermilk Chicken Cheese

Ayam pop corn frozen

2 ulas bawang putih

1 tangkai daun kari

3 tangkai cili

1 sb butter

1 sb minyak masak

1/2 cawan fresh milk

1/4 sk garam

1/4 sk black pepper

1 slice cheese

Cara Masak Buttermilk Chicken Cheese

Goreng ayam sehingga masak, angkat dan ketepikan. Kemudian, panaskan butter dan juga minyak masak. Boleh juga gunakan kuali yang sama dan kurangkan sedikit minyak gorengan ayam tu dan tinggal tambah butter je.
Tumiskan bawang putih, cili api dan daun kari sehingga naik bau dan garing. Setelah garing, masukkan susu dan biarkan mendidih seketika. Taburkan black pepper dan garam.
Masukkan ayam pop corn yang dah siap goreng dan kacau rata bagi mesra serasi bersama. Akhir sekali baru masukkan slice cheese atau apa juga jenis cheese ikut suka. Tak nak tambah cheese pun boleh, nanti dia akan jadi buttermilk chicken je la.

5 Menu Ayam Buttermilk

1. Spaghetti Chicken Butter

Tapi tambah cheese akan jadi super sedap sebab saya suka cheese. Lagi-lagi kalau tambah cheese tarik tu ha. Aduhaiii, boleh buat telan air liur pagi-pagi ni. Tahu tak dengan menu buttermilk chicken cheese ni, kau orang boleh pelbagaikan.
Contohnya, kau orang boleh makan dengan spaghetti. Resepi spaghetti butter chicken tu buat sos macam ni dan cuma tambah spaghetti je.

2. Ayam Masak Butter Telur Masin

Selain tambah cheese, untuk peminat telur masin (salted eggs) boleh tambah telur masin untuk sedapkan lagi rasa sos butter tu. Tak ada telur masin, boleh guna je salted eggs powder yang ada.
Kalau guna telur segar, kena rebus dulu ye. Selepas rebus tu, kisar dengan air susu rasa dia akan jadi sedap berbanding kita hancur lenyekkan tu. Tapi jenis suka kasar, kasar boleh lenyekkan je.

3. Ayam Buttermilk Lemon

Untuk hilangkan muak, boleh juga perahkan lemon untuk rasa yang lebih sedap kalau kau orang suka nak letak perahan lemon.
Untuk perahan lemon ni saya belum cuba lagi macamana rasa dia. So far okay je kot kalau tambah lemon, akan ada rasa masam-masam sikit. Tapi sedap, mungkinlah kan. Tak cuba lagi tak tahu lah.

4. Ayam Buttermilk Berempah

Berempah? Macamana entah rasa buttermilk berempah tu kan. Menarik juga kalau ayam masak butter tambah rempah. Mungkin boleh tambah serbuk kari dan serbuk cili. Kena carilah resepi ayam buttermilk berempah kalau kau orang nak cuba rasa. Saya jamin, mesti sedap juga ni.

5. Butter Chicken Nestum

Untuk menu butter chicken nestum ni saya pernah nampak je tapi belum pernah cuba campurkan dengan nestum sebab stok nestum tak ada kat rumah. Selain nestum, boleh juga gantikan cereal untuk lebih crunchy.

Masakan buttermilk chicken ni kalau nak mudah kau orang guna ayam yang dah salut tepung frozen tu je. Kalau rajin boleh buat sendiri ayam salut tepung guna bahagian dada ayam sebab tak ada tulang. Boleh gunakan tepung bestari, sedap katanya. Boleh jadikan dia ayam buttermilk bestari gitu.

Pilihan saya, semua di atas. Susah nak tolak kalau semua menu sedap-sedap dan menyelerakan ni. Sesekali bertukar selera kepada western sikit why not kan.
Cara masak pun lebih mudah daripada masakan tradisional. Kiranya kalau nak menu simple dan sedap, bolehlah masak buttermilk chicken ni. Makan ratah gitu tanpa nasi pun sedap juga.


Resepi Creamy Salted Egg Pasta

S
esudah mengaji selepas solat maghrib, mata mintak rehat lalu tertidur sekejap. Tak kejap mana, terlajak sampai tengah malam. Si suami membiarkan si isteri tidur rehat tanpa di kejut. Tahu isteri dia penat. Maka, tengah malam lah baru solat terawih berjemaah. Lepas terawih, perut pulak mintak di isi.

Ahh sudah, perut ni kalau lapar tak mahu mata nak lelap nanti. Eh, baru bangun tidur takkan nak sambung tidur semula kan. Membelek stok apa yang ada dan muncullah idea nak masak salted egg pasta disebabkan ada telur masin  2biji. Nak merebus telur masin tu, tengok-tengok 1 biji dah pecah dan tak elok. Rezeki dapat satu biji telur masin je lah untuk masak creamy salted egg pasta.

Pasta cuma ada Fettuccine dan macaroni je. So Fiza guna fettucine je lebih sesuai. Kalau ada spaghetti lagi sedaplah kot. Tak apa! Guna apa yang ada, janji perut kenyang.

Bahan-bahan

pasta fettucine

1 sudu butter

2 ulas bawang putih

Cili api

1 tangkai daun kari

1 sk black pepper

1 keping daging burger ( Dicincang halus)

4 ekor udang (buang kepala dan ekor)

1 biji salted egg (direbus dan dilenyek)

1/2 cawan susu segar

3 sudu sos carbonara

1 kiub ayam

1 keping slice cheese

Cara Masak Creamy Salted Egg Pasta

Fettucine macam biasa rebus sampai masak dan toskan. Panaskan kuali, masukkan butter dan tumiskan bawang putih dan cili api yang dah siap dipotong-potong. Dah naik bau masukkan daun kari, daging burger cincang, juga udang dan black pepper. Biarkan masak kejap.

Masukkan salted egg, susu segar, sos carbonara dan juga kiub ayam. Dah elok serasi bersama barulah masukkan fettucine dan gaulkan bersama. Dah masak, sebelum angkat tu baru masukkan slice cheese. Slice cheese ni tak ade pun tak apa. Satu lagi tak payah tambah garam ye sebab sos,kiub, cheese semua dah ada perasa dah.


Resepi Ketam Masak Lemak Cili Api Paling Mudah

R
asanya dah berbulan-bulan lamanya teringin makan ketam masak cili api sebelum PKP lagi. Setiap kali husband keluar beli barang dapur mesti tulis siap-siap beli ketam dalam kurungan kalau ada. Setiap kali husband balik mesti tak ada ketamnya. Maksudnya tak ada lah tu. Syukur bukan mengidam macam orang mengandung. Kalau tidak, jenuh juga si suami nak mencari ketam untuk isteri. Dapat bayangkan kesusahan itu.

Kalau betul-betul mengidam, nak tak nak kena cari jugak. Betul tak orang lelaki? Demi isteri tercinta lah katakan. Harap kalau pregnant nanti tak lah mengidam bukan-bukan. Mahunya tidak! Haha..Alhamdulillah semalam husband keluar beli barang barulah dapat beli ketam. Itupun ketam yang tak berapa nak segar. Takpe, syukur akhirnya dapat juga makan ketam untuk menu berbuka 12 Ramadhan.

Husband balik beli barang tengahari. Siap kemas barang dapur semua, terus makan ketam siap-siap. Masak lemak cili api kalau lepas masak terus makan macam kurang sedap. Fiza masak awal sikit lah, konon berbuka nanti senang tak payah masak dah. Alang-alang dah membersihkan barang basah, terus masak sekali. Cuma sayur je lah tak masak awal.

Ikut style resepi mak Fiza, mak masak semua jenis masak lemak cili api mudah je. Bahan-bahan sikit je dan tak perlu renyah nak menumis bagai. Style orang Johor lah. Kalau negeri lain mungkin berbeza atau mungkin juga sama.

Bahan-bahan

Ketam
Cili Api

Kunyit hidup

Serai (diketuk)

Garam

Santan
Asam Keping

Cara Masak Ketam Masak Lemak Cili Api

Blend cili api dan kunyit hidup. Masukkan semua bahan ke dalam periuk bersama bahan blend tadi tu. Masak dengan menggunakan api yang perlahan. Sentiasa kacau untuk pastikan santan tak pecah minyak. Lagi-lagi bila kuah dah mendidih. Kena rajin mengacau kuah tu baru santan dia akan jadi elok dan sedap. Gambar atas tu Fiza tak kacau, cuma masak guna api perlahan je sebab dok menyambil buat kerja lain. Itu yang kuah dia tak berapa nak cantik.

Kalau guna santan segar perah sendiri tu boleh guna 1 biji kelapa. Kalau guna santan kotak, guna 1 kotak dan kenalah tambah air secukupnya. Mudah dan sedap kalau masak macam ni. Ada juga yang suka tumis dengan bawang. Yang tu belum cuba lagi sebab nak cepat masak guna kaedah mudah je.

Masak ketam, ayam dan daging je letak serai. Kalau masak udang dan ikan tu biasa bahan dia cuma kunyit hidup, cili api, asam keping, garam dan santan je lah. Masak cili api ni kena pedas dan kuah dia kena pekat baru lah sedap kan. Dan kalau makan tu, lagi sedap masak beberapa jam sebelum baru makan.

Lepas masak terus makan, kuah dia masih cair lagi dan tak cukup pekat lagi. Sama juga macam rendang, kena masak seawal yang boleh barulah sedap menikmati hidangan yang lebih sedap rasanya. Kalau ala kadar je masak, mana mahunya nak sedap. Kecuali kalau lapar, semua jadi sedap.


Resepi Labu Masak Lemak Putih Paling Senang

Buah labu, sejenis buah atau sayuran? Secara saintifiknya buah labu adalah sejenis buah sebab mengandungi biji benih ye. Sebiji buah labu tu dapat buat bermacam-macam resepi masakan. Antaranya masak lemak labu putih/kuning, resepi labu masak lemak ikan masin, cucur labu, kek labu, lepat labu dan bermacam-macam lagi lah.
Walaupun Fiza ni penggemar labu, tapi biasa masak lauk labu masak lemak putih yang paling senang. Yang masakan lain tu belum cuba lagi. Bukan apa, Fiza je sorang makan labu. Husband bukan penggemar labu. Jadi, macam tak best masak menu yang orang lain tak makan. Makan sorang-sorang kurang nikmatnya kan. Rugi tenaga pun ye nak masak tu. Tapi kalau teringin rajin je nak masaknya pun.
Masakan sayur labu
 ni pun ada bermacam-macam style juga. Ada yang masak lemak labu pucuk manis, masak lemak labu udang, masak lemak labu bayam, masak lemak labu suun dan bermacam-macam jenis sayuran dan rencah lain boleh dicampur dengan labu ni. Kira sangat serasi lah rasa labu dengan rencah lain. Kira fleksibel lah si labu ni.

Cara masak lemak labu putih simple je sebenarnya. Masakan sayur yang paling ringkas dan cepat.

Bahan-bahan

Labu (potong saiz sederhana, tak besar tak kecil sangat)

3 tangkai cili api atau 1 tangkai cili besar merah (dihiris)

1 biji bawang merah (dihiris)

1 batang serai (diketuk)

1 helai daun kunyit (buang batang tengah)

1 sk lada hitam

1/4 sk serbuk kunyit
1/2 sk garam
Santan (sebungkus/sekotak)
Air secukupnya

Cara Masak
Masukkan semua bahan dalam periuk dan masakkan atas dapur. Sambil-sambil tu kacau-kacau kuah dia supaya santan tak pecah minyak. Agak-agak labu dah empuk, tutup api. Dalam gambar tu santan pecah minyak tak berapa cantik dan kurang sedap sebab santan segar yang Fiza beli tu mungkin dah lama. Kalau nak selamat kan rasa dan rupa dia, guna je santan kotak.

Melainkan kalau duduk kampung ada kelapa, parut dan perah sendiri tu lagi sedap rasa santan dia. Kalau kat kampung ni kena kupas kelapa, parut dan perah sendiri tu agak leceh juga tapi sesekali balik kampung buat sendiri rasa seronok juga. Jenuh juga nak kupas kelapa tu kalau dapat kelapa yang kulitnya liat. Jenuh weiii

Nak cara mudah, guna santan kotak je lah. Lepas tu sila aplikasi kan kaedah masak labu putih cara macam ni paling senang. Masuk je semua bahan dan tunggu masak je. Senang betul kan. Jangan kata tak tahu masak okay. Ikut je cara sendiri. Tapi kalau masak depan mak mertua ke depan mak sendiri sekalipun, kena ikut undang-undang masak mereka. Kalau tidak, derhaka nanti. Haha..bukanlah derhaka. Cuma kena bebel je lah paling tidak pun.


Resepi Nasi Ayam Madu Paling Mudah

S
elamat pagi! Harini ada yang dah mula kembali bekerja dan hari ini berkuatkuasa juga Perintah Kawalan Pergerakan Bersyarat (PKPB). PKPB bukan bermakna bebas keluar ke sana sini ye. Pergerakan Bersyarat maksud dia. Kena faham betul-betul. Tapi semalam meriah sungguh kenderaan lalu lalang depan rumah macam bebas sungguh masing-masing keluar.

Harap masing-masing jaga social distancing dan jaga diri di luar tu. Kita yang duduk rumah ni pulak yang risau. Yang bekerja jaga diri dan stay safe ye. Harini dah masuk hari kesebelas berpuasa, jangan tambahkan lagi sayu kami-kami yang masih setia duduk rumah kalau PKP akan dilanjutkan lagi sebab dah wujud kluster baru. Aduhaiii..camno nak dikabo kan ni? Kalau bekerja dan ada urusan penting tu takpelah jugak kan.

Maaf, intro entri tak ada kena mengena dengan tajuk. Kalau dah mula membebel dia payah nak berhenti terus lari tajuk dan tujuan asal sebenar dia. Okay, pagi ni nak kongsikan resepi nasi ayam paling mudah masak cara Fiza. Berbuka hari kesepuluh Ramadhan semalam masih mengekal menu ayam di tangga pertama. Teringin nak makan sup ayam sebenarnya, lantas terfikir nasi ayam.

Bahan-bahan Sup Ayam

Ayam (bahagian peha)

2 ulas bawang putih

2 biji bawang kecil

1 inci halia

3 sekawan (kulit kayu manis, bunga lawang dan bunga cengkih)

1 kiub ayam

1/2 sb garam

Air secukupnya

2 sudu minyak masak

Cara Masak Sup Ayam

Tumbuk bawang putih, bawang kecil dan halia. Tumbuk kasar je pun takpe. Malas tumbuk, potong-potong je pun boleh. Panaskan minyak dan tumiskan bahan tumbuk tadi dengan 3 sekawan. Dah naik bau dan garing sikit masukkan air. Kemudian masukkan ayam.

Pastikan ayam tu terendam penuh dalam air ye untuk masak sekata. Dah mendidih tu barulah masukkan kiub ayam dan garam. Garam tu adjust lah ikut banyak mana air yang kau orang masuk tu ye. Bila ayam dah masak, angkat dan toskan ayam dulu. Letak ayam dalam penapis alas bekas bawah dia.

Bahan Ayam Goreng Madu

Sos tiram

kicap manis

Madu (boleh ganti gula perang)

Minyak masak untuk menggoreng

Cara Masak Ayam Goreng Madu

Gaul rata bahan-bahan pada ayam dalam penapis tu dan biarkan (perap) dalam 19 minit macam tu. Lebihan perapan tu akan jatuh dalam bekas bawah tu bersama lebih sup akan dijadikan sos kicap nasi ayam. Tambah kicap kalau kurang pekat.

Selepas 10 minit tu, panaskan minyak dan goreng ayam. Goreng ayam ni kejap je sebab ayam tu dah masak dalam sup tadi kan. So goreng sekejap je. Agak-agak warna dah cantik dan garing sikit, boleh angkat dah. Okay sup ayam, kicap dan ayam settle dah.

Bahan-Bahan Nasi Ayam

Beras

Sup Ayam

Cara Masak Nasi Ayam

Basuh beras dan air untuk masak beras tu kau orang boleh gunakan terus sup ayam yang dah siap awal-awal tadi tu. Ada orang tambah serbuk kunyit untuk jadikan nasi tu berwarna kuning. Kalau Fiza, tak tambah. Sukatan sup tu ikut je sukatan masak macam beras biasa kau orang masak hari-hari tu. Senang! Sementara tunggu nasi masak, boleh sediakan sambal pulak.

Bahan-bahan Sambal Merah Nasi Ayam

Beberapa tangkai cili kering

1 ulas bawang putih

1/2 cawan air asam jawa

2 sb gula

1/2 sk garam

Air secukupnya.

Cara Masak Sambal Merah Nasi Ayam

Blend halus semua bahan dan masak atas dapur sampai masak. Kalau nak sambal pekat sikit boleh tambah sos cili sikit.

Okay semua bahan dah siap. Boleh hidangkan dengan salad, hirisan timun, hirisan tomato dan juga taburkan daun sup dalam sup tu baru sedap. Fiza tak ada stok daun sup pulak. Takpe, janji sup sedap di makan. Lepas teringin nak makan sup ayam. Baca cara nak buat nampak panjang  tapi mudah sebenarnya. Itu cara Fiza lah.

Cara orang lain mungkin masak nasi tu kena tumis lain untuk masak nasi ayam tu. Kalau Fiza nak mudah  campur sup ayam je. Kalau jenis nasi ayam hainan tu masak dengan nasi sekali ye? Yang tu belum cuba buat sebab lebih suka makan jenis ayam bergoreng macam ni.


Resepi Nasi Goreng Seafood Ringkas

D
alam banyak-banyak nasi goreng, nasi goreng apa yang paling sedap dan favourite kau orang? Kalau tanya pada Fiza, semua nasi goreng pun sedap. Susah nak buat pilihan kan sebab semuanya sedap.

Nasi goreng seafood antara favourite Fiza sebab sejenis manusia yang suka makan udang. Kalau balik kampung, mesti mak dah simpankan stok udang galah. Alahaiii, terbayang sudah udang galah yang sedap itu.

Semalam boleh pulak macam pening-pening dan penat ya amat. Kemas rumah dan tak cukup tidur dia jadi pening-pening lalat. Sudahnya pukul 6.30 petang baru nak ke dapur. Syukur husband dah siap masakkan nasi awal sikit.

So terus terfikir nak masak nasi goreng je lah ikut resepi nasi goreng seafood masak cara Fiza gitu. Ringkas dan sedap tak tahu nak haaabaq! Cehhh puji diri sendiri.

Bahan-Bahan

*1 ulas bawang putih

*4 biji bawang merah ( Kalau guna bawang besar, separuh je cukup)

*1/2 genggam cili api

*1/2 genggam ikan bilis

6 ekor udang

2 ekor sotong

Nasi

4 sudu minyak masak

garam

1 sudu serbuk perasa pasti sedap

Cara Masak Nasi Goreng Seafood

Udang dan sotong perlu digoreng dulu, angkat dan ketepikan. Tumbuk kasar bahan-bahan yang bertanda *. Panaskan minyak dan tumis bahan tumbuk tadi sampai garing ye. Fiza suka bahan tumis tu tumbuk guna lesung dan tumis sampai garing baru sedap.

Dah garing baru masukkan nasi, taburkan garam dan juga perasa.  Akhir sekali baru masukkan udang dan sotong yang dah digoreng awal-awal tadi. Hidangkan bersama telur goreng dan juga. Barulah lengkap sepinggan hidangan nasi goreng seafood masak cara Fiza serba ringkas.

Suka bawang merah lebih sebab lebih sedap dan tak suka bawang putih sangat. Kalau suka, boleh lebihkan. Bab bahan tumis tu kau orang boleh sukat ikut sukatan kau orang. Ada orang tak suka pedas, boleh kurangkan cili api tu.

Nasi goreng seafood ni tak pastilah resepi sebenar dia macam mana. Pada Fiza, ada seafood tu kira nasi goreng seafood je lah. Sesuka hati je kan. Rasanya lagi nikmat kalau tambah banyak lagi seafood macam ketam, kupang dan kawan-kawan mereka.

Tapi tak semua seafood kita boleh gabung. Entah apa jadi dengan rasa dia nanti. Kebiasaannya nasi goreng seafood yang biasa kita nampak cuma ada udang dan sotong je. Kira macam standard sepinggan nasi goreng seafood lah macam tu. Kalau kedai luar biasa tu mungkinlah letak extra seafood sikit. Harga pun luar biasa jugaklah. Seafood bukan murah.

Kadang tu, letak sekor dua je udang dan sotong. Itupun dah harga yahudi juga. Nyampah! Baik masak sendiri lagi sedap boleh tambah segala binatang laut dalam tu ha. Okay, menu 8 Ramadhan done. Mari fikirkan menu berbuka puasa untuk hari ni pulak. Kau orang masak apa tu?


Resepi Nasi Lemak Dan Ayam Goreng Berempah Sedap

S
iapa suka nasi lemak? Saya! Dia tanya dia yang jawab. Nasi lemak dan rakyat Malaysia berpisah tiada. Nasi lemak favourite rakyat Malaysia yang biasa dimakan pada waktu sarapan pagi. Dulu-dulu nasi lemak memang waktu makan dia masa sarapan je. Tapi zaman sekarang, ikut suka lah bila-bila nak makan pun.

Mak-mak kita memang suka sangat masak nasi lemak masa sarapan pagi selain nasi goreng. Kalau mak kita masak tu rasa cepat je siap dia kan. Kalau kita masak sendiri, fuhhh rasa lambatttt lagi nak masak. Power mak-mak kita ni dalam bab-bab menyediakan makanan untuk keluarga. Tak boleh challenge lansung.

Air tangan masakan mak tetap terbaik dan sedap. Dalam masa yang sama, kita kena juga belajar macamana nak masak nasi lemak sedap juga. Nanti-nanti dah pandai masak, bagi peluang mak kita pulak rasa masakan kita. Tak gitu? Dulu nasi lemak kosong biasa pun dah sedap dah.

Bila zaman dah berubah, nasi lemak dah dipelbagaikan dengan pelbagai jenis sambal macam sambal kerang, sambal sotong, sambal paru dan lain-lain. Paling sedap kalau ada hidangan tambahan macam ayam goreng atau ayam goreng berempah. Teringat nasi lemak dengan ayam goreng berempah, terus lah rasa nak buat nasi lemak ayam goreng berempah untuk menu berbuka puasa 7 Ramadhan.

RESEPI NASI LEMAK

1 1/2 cawan beras

1 cawan santan

2 cawan air

secubit garam

daun pandan

CARA MASAK NASI LEMAK

Basuh beras macam biasa. Masukkan santan, air, dan garam gaul rata. Jangan lupa masukkan daun pandan (buat simpulan) untuk penambah bau wangi nasi lemak tu. Masak nasi lemak macam masak nasi biasa tu guna periuk nasi. Jangan lupa di ON kan suis tu. Nanti jenuh menunggu nasi tak masak-masak.

* Sukatan air dan santan tu ikut jenis beras masing-masing ye. Fiza guna beras herba ponni, sukatan nisbah dia 1:2. Kalau beras 1 cawan, air 2 cawan.

Jadi, kalau masak 1 1/2 cawan beras, sukatan air kena 3 cawan. Fiza buat 1 cawan santan dan 2 cawan air. Tak nak santan pekat sangat nanti mulalah mengantok cepat bila makan bersantan. Sementara tunggu nasi masak. Bolehlah buat sambal nasi lemak pulak.

RESEPI SAMBAL NASI LEMAK SEDAP

3 labu bawang besar

4 biji bawang merah kecil

2 ulas bawang putih

Segenggam ikan bilis

5 sudu cili kisar

1/4 cawan air asam jawa

1 sk garam

2 sudu gula perang

1 helai daun pandan

Minyak masak*optional

CARA MASAK SAMBAL NASI LEMAK

Panaskan minyak untuk menggoreng ikan bilis. Dah siap goreng, angkat dan ketepikan dulu. Blend halus bawang besar 2 labu, bawang merah kecil, bawang putih dan tambah sikit ikan bilis yang digoreng tadi. 1 labu bawang lagi potong melintang. Panaskan lebihan minyak menggoreng ikan bilis tadi dan tumis bahan blend dan juga bawang potong tu.

Tumislah sampai naik bau, lepas tu bolehlah masukkan cili kisar. Kacau rata dan biarkan sampai pecah minyak. Pecah minyak tu macamana? Minyak akan timbul di permukaan atas dan bahan tumis tu kat bawah. Faham?

Kenapa kena tumis sampai pecah minyak pulak? Banyak betul soalan dia. Sebabnya nak bahan-bahan tumis yang ada cili kisar tu betul-betul masak dan masakan akan jadi lebih sedap. Kalau dia tak masak betul, mungkin akan buat sakit perut dan masakan pun akan jadi kurang sedap lah.

Sama jugalah kalau masak ada guna bahan-bahan rempah tu, kena tumis sampai pecah minyak juga okay. Sila tulis dalam buku resepi siap-siap. Bila dah pecah minyak tu boleh lah masukkan air asam jawa, garam dan gula. Biarkan masak dan sesekali kacau untuk elakkan hangit bawah dia.

Biasanya sambal nasi lemak ni akan ambil masa yang lama untuk betul-betul masak. Lagi lama kita masak, lagi tahan lama sambal tu. Boleh simpan lama lah kiranya kalau simpan dalam peti ais tu. Kalau nak selamat tak nak hangit, keraplah mengacau sambal tu.

Agak-agak hampir nak masak tu, barulah masukkan daun pandan untuk penambah bau sambal yang sedap. Tapi letak sekejap sampai layu sikit. Kalau letak lama dan terus letak dalam sambal nanti mempengaruhi rasa sambal pulak. Tak nak letak daun pandan pun takpe haih. Jangan lupa rasa dan adjust lah mana yang terkurang tu ye.

Kalau tak suka asam jawa, boleh gantikan asam keping. Kalau tak ada gula perang, boleh pakai gula biasa atau ada gula anau pun sedap juga. Fiza suka guna gula perang sebab lebih kurang manis dan warna sambal jadi lebih cantik gelap dia.

Bab buat sambal ni yang tak bestnya bila biarkan masak tu dia akan terpercik-percik sampai habis dapur dan dinding. Jenuh juga nak bersihkan dapur lepas masak. Tapi dapat sambal yang sedap, pueh hati den. Okay, nasi lemak settle dah. Kita move on pulak dengan resepi ayam goreng berempah.

RESEPI AYAM GORENG BEREMPAH

1 bahagian peha ayam

1/2 sk garam

1 sk serbuk kunyit

1 sk serbuk kari

1 sk serbuk cili

* 2 ulas bawang putih

* 2 biji bawang kecil

* 1 inci halia

* 1 sk jintan manis

* 1 sk biji ketumbar

* 1 batang serai

CARA MASAK AYAM GORENG BEREMPAH

Basuh ayam dan toskan macam biasa. Blend kan bahan-bahan yang bertanda *. Gaul rata bahan blend dan bahan-bahan lain pada ayam. Perap terlebih dulu. Kalau nak cepat, boleh je goreng terus. Tapi dia akan jadi lagi sedap kalau perap lama sikit semalaman untuk biarkan bahan perapan serap masuk dalam ayam. Dan bila perap lama tu, ayam akan jadi lembut dan ambil masa singkat untuk masak.

Dah siap ayam yang diperap tu, goreng guna api yang perlahan dengan minyak yang banyak macam kaedah deep frying tu baru dia akan masak sekata. Jangan sesekali guna api besar ye. Nanti akan buatkan ayam tu cepat hangus. Jangan sangka yang hangus tu terlebih masak pulak, sedangkan dalam tu tak cukup masak lagi.

Sebab tu kena masak guna api perlahan. Lagi-lagi bila masak ayam yang bersaiz besar. Ambil masa nak tunggu ayam betul-betul masak. Bila masak sempurna luar dalam barulah ada selera nak makan nasi lemak ayam goreng berempah ni. Wow! kagum terbuat karangan panjang harini.

Selamat mencuba resepi nasi lemak dan ayam goreng berempah masak cara Fiza. Dinasihatkan masuk dapur awal sikit kalau nak masak menu nasi lemak ayam goreng berempah untuk berbuka. Nak masak sambal dan ayam tu agak mengambil masa lama sikit.


Resepi Rendang Ayam Mudah Dan Sedap

R
esepi Rendang Ayam Mudah Dan Sedap
 | Awal Ramadhan ni hari-hari hujan. Syukur cuaca sejuk dan kurang sikit ujian berpuasa tu. Biasa kalau tiba waktu hujan, mulalah perut mintak makanan tapi bila kau dah niat berpuasa tu perut terus segan nak mintak makanan. Dalam kepala ni dah berfikir-fikir " Nak masak apa untuk berbuka hari ni?" Okay, stok ayam ada lagi so kita
masak rendang ayam
 je lah harini. Kalau merendang tu kena lah masak awal sikit.

Pukul 5 petang dah terpacak kat dapur tu. Solat asar siap-siap sebelum memasak senang nanti tak kelam kabut. Kalau masak rendang ni tak boleh nak tinggal sangat. Sat lagi tak perati hangus pulak tengah-tengah tu. Sejak berkahwin ni lah baru pandai masak rendang. Dapat jugalah beberapa tips dari mak mertua sikit-sikit.

Masak rendang ayam tu
tumis dulu baru sedap
. Lepas tu kalau masuk ayam tu,
biarkan ayam kecut dulu baru letak santan dan air
. Ada tips dari yang lain,
letak guna anau
 macam dalam iklan raya TV tu. Kalau ikut style mak Fiza masak rendang
letak kerisik baru sedap rasa rendang
. Haa, pening nak aplikasi banyak tips dapur dari mak-mak kita ni. Ada je la petua dia kan.

Kenapa Masak Rendang Lama?

Sebut je rendang, rasa macam malas betul nak masak sebab masak rendang ni ambil masa yang lama untuk masak. Tengok je la persiapan raya masak rendang tu macamana. Tak lama tak sah. Bukan kerana sibuk berborak sampai lupa rendang dalam kuali. Tapi nak masak rendang tu memang ada peraturan dia. Kena tunggu bahan tumis garing, tunggu ayam kecut dan kena tunggu kering dan ayam betul-betul masak.

Bahan-bahan

*1/2 ekor ayam potong kecil

*1 biji bawang besar

*2 biji bawang merah

*2 ulas bawang putih

*2 inci halia

*1 inci lengkuas

*1 batang serai

*1 Genggam Cili Api

3 sudu cili kisar

Kerisik (2 genggam kelapa parut disangai dan ditumbuk). Kalau guna ready made, 1sb

Minyak untuk menumis

1/2 kotak santan

1 cawan air

3 sudu kecil garam bukit

1 sudu gula perang

1 keping asam keping

2 helai daun kunyit (Diracik halus)

Cara Masak Rendang Ayam

Blend bahan-bahan yang bertanda *. Panaskan minyak dan tumis bahan blend tadi. Masukkan sekali cili kisar. Tumis sampai garing sikit dan pecah minyak, baru masukkan ayam. Kacau rata dan biarkan
sampai ayam kecut
. Masa ni boleh terus
letak kerisik
 dan gaul rata.

Dalam masa yang sama kena rajin kacau juga supaya tak hangus bahagian bawah tu. Bila ayam dah kecut tu barulah masukkan santan dan air. Kacau rata dan kena rajin mengacau jugalah kalau tak nak kejadian hangus hangit bawah tu. Rosak rasa nanti rendang tu nanti.

Dah masuk santan dan air tu. Masukkan lah juga garam, gula perang dan asam keping. Rajinkan lah mengacau sampailah rendang tu agak kering sikit. Ada orang suka berkuah lebih, ada orang suka kering sikit. Ikut tekak masing-masing. Last sekali barulah masukkan daun kunyit. Masa ni bau dia memang tak boleh tahan dah. Bulan puasa ni tak boleh nak rasa dan adjust rasa dia.

Tapi kalau tak puasa tu kau orang bolehlah adjust rasa rendang kau orang tu sampai memenuhi kriteria rendang yang kau orang suka.
Masak rendang mudah je cuma ambil masa lama sikit
 nak dapatkan rasa rendang yang sedap. Husband bertambah tambah makan bila masak rendang ni. Sedap katanya sampai terasa-rasa kat tekak sedapnya. Amboiii kemain puji lagi!

Masak rendang ni ada pelbagai cara ikut cara masing-masing. Ikutlah mana yang rasa senang nak di ikut dan paling penting rasa dia sedap. Tanyalah selera sendiri. Bila dah tahu masak sendiri boleh lah masak rendang ayam raya nanti kalau tak dapat balik kampung. Jadi lah kan dapat membangkitkan mood raya dengan adanya rendang ayam. Makanlah dengan ketupat dan lemang segera ada. Makan dengan nasi pun boleh. Janji ada rendang masa raya. Syahdu pulak kalau raya tak dapat balik kampung. Sob sob sobs...


Resepi Sambal Sardin Berkuah Masak Cara Fiza

B
erkerjaya sebagai surirumah bukan mudah ye tuan-tuan dan puan-puan sekalian. Dia punya nak memikirkan menu nak masak apa berbuka hari ni macam memikirkan masalah negara kaedahnya. Tengok-tengok barang dapur yang dibeli husband haritu sambil fikir nak masak apa. End up keluar resepi sardin berkuah. Kebetulan masa tak berapa nak ada, fikir masak sambal sardin je lah yang cepat dan paling mudah. sap sap sui!

Masak sambal sardin ni sebenarnya guna kaedah masak cara sendiri. Ada juga nampak
resepi sardin viral
. Ikut masing-masing punya style lah. Kalau masak cara Fiza senang je lah. Tak ada undang-undang pun. Potong-potong tumbuk-tumbuk campak masuk dalam kuali. Itu yang kata sap sap sui tadi tu. Maksudnya senang je.

Bahan-bahan

1 tin sardin

1 ulas bawang putih

3 biji bawang merah kecil

cili api (ikut tahap kepedasan masing-masing)

1 keping asam keping

1/2 sk garam

air secukupnya

minyak untuk menumis

Cara Masak Sambal Sardin Masak Cara Fiza

Tumbuk bawang putih, bawang merah dan juga cili api. Fiza kurang suka bawang putih sebab tu guna satu je. Kalau kau orang jenis suka bawang putih, boleh tambahkan lagi 1-2 ulas. panaskan minyak dan tumiskan bahan tumbuk tadi. Tumbuk lagi sedap ye daripada gunakan blender. Agak-agak dah naik bau dan garing, masukkan sardin dan juga tambah air ikut suka banyak mana. Suka kuah lebih, letak lah air lebih sikit.

Kalau suka kuah pekat tak perlu tambah air banyak sangat. Ikut kesukaan masing-masing lah ye. Tambah garam dan biarkan masak. Akhir sekali baru masukkan asam keping. Ada orang suka perah asam limau kasturi tu. Itupun sedap juga tau! Sambal sardin ni kena masak pedas-pedas kalau kau orang suka makan pedas. Kalau tak pedas, tak lalu nak makan.

Kena letak juga asam keping untuk kurangkan hanyir ikan sardin tu. Tak ada asam keping, boleh letak air asam jawa ataupun perah limau. Sambal sardin ni kalau tak habis, boleh buat inti sandwich sardin atau buat rencah untuk nasi goreng sardin bersahur nanti. Boleh guna buat
sambal sardin cicah lempeng
 atau
sambal sardin cicah roti
. Pun sedap! Yang buntu tak tahu nak masak apa, masak je sambal sardin. Kalau makan sardin lah.

Macam biasalah tak semua orang makan sardin. Ada yang tak menggemari lansung makanan dalam tin. Ikut masing-masing punya favourite. Bulan puasa ni kalau berbuka ramai-ramai, meriah dengan menu favourite masing-masing. Mak mak kita kalau sediakan menu tu ada menu-menu kegemaran untuk setiap anak dia. Rindu kampung pulak haihhh. Hari ni 14 Ramadhan, tengah fikir nak masak menu apa untuk berbuka nanti.

Kalau nak menu selain sambal sardin, boleh juga buat hidangan rare sikit cuba
resepi sardin tomyam
 ke,
resepi sardin kari
,
resepi sardin tomyam
 ataupun resepi sambal sardin petai. Ohh lupa pulak ada menu sampingan tu, tauhu sumbat. Celur taugeh, goreng tauhu dan potong timun. Sambal manis tu kau orang blend je cili kering, bawang putih, air asam jawa, garam dan gula. Lepas tu masakkan atas dapur. Haa senang je uolls.


Resepi Telur Itik Masak Lemak Cili Api Campur Pucuk Ubi

Dapat je
bekalan tolo itik dan pucuk ubi
 mak mertua bagi tu terus terfikir nak masak telur itik masak lemak cili api campur pucuk ubi. Orang nismilan panggil masak gulai tolo itik. Mana-mana lah kan. Janji rupa dia sama tak ada beza. Nampak je telur itik ni terus terfikir masak lemak cili api je lah sebab dah ada pucuk ubi tu.

Ada tak masakan lain selain masak lemak cili api? Nak tahu juga kot ada masakan lain telur itik yang Fiza tak tahu selain dibuat telur masin lah. Dah jadi telur masin tu lain cerita lah. Kalau telur masin digoreng macam telur ayam tu okay tak? Ada sesiapa pernah cuba ke? Malas nak bereksperimentasi takut nanti tak melepasi tahap level tekak sendiri. Hihi...

Disebab itu malas nak fikir masak apa lagi, lemak kan aje telur itik tu dengan cili api. Masakan palin mudah paling sedap untuk penggemar masakan masak cili api. Bila makan berdua je, masak 3 biji je lah untuk berbuka. Kira 1 biji sorang, 1 lagi tu ikutlah siapa yang nak. Kadang bagi dua acah-acah sweet konon.

Bahan-bahan
Telur itik

segenggam cili api
2 inci kunyit hidup
1 kotak santan
1/2 cawan air
1 sk garam
1 keping asam keping
pucuk ubi
Cara Masak
Blend dulu cili api dan kunyit hidup. Dah siap blend satukan dengan santan dan air. Didihkan kuah sampai masak dan sambil tu kacau-kacau untuk elakkan santan pecah minyak. Kalau taknak  kacau, masak guna api perlahan. Bila dah mendidih tu masukkan garam dan juga asam keping. Lagi sedap kalau
telur itik masak lemak belimbing buluh
 ganti asam keping.
Pecahkan telur itik satu persatu di tempat yang berbeza dalam periuk. Jangan pecahkan pada satu tempat nanti dia akan bertindih-tindih dan pecah. Sila ikut
petua telur itik tidak pecah
 ye. Lebih selamat pecahkan dulu telur dalam mangkuk kecil. takut ada telur yang tak elok kalau pecah secara terus dalam periuk.
Bila telur hampir masak tu akhir sekali masukkan pucuk ubi dan biarkan masak. Pucuk ubi kejap je masak dia. Lepas tu da boleh tutup api dan hidangkan. Suka masak pedas-pedas juga untuk masakan masak lemak cili api. Kau orang kalau tak makan pedas, jangan guna senggenggam cili api tau. Guna lah ikut tahap kepedasan masing-masing.
Lebih suka campur pucuk ubi baru sedap berbanding telur itik semata-mata. Dia akan rasa muak nak makan. Bila campur pucuk ubi tu terasalah sedap sikit sebab ada sayur sekali. Senang jugalah ada menu 2 in 1 tak payah masak lauk lain dah. Simple je menu berbuka kami berdua.


Resepi Udang Berlada Campur Kacang Panjang

Zaman kanak-kanak dulu mak suka masak yang ringkas-ringkas je. Goreng ikan bilis, bawang dan cili api dah boleh jadi lauk paling sedap dah. Lauk paling susah nak masak pun masak lemak cili api lah. Itupun tak susah tahap mana pun. Bila kau dah terbiasa membesar dengan masakan yang ringkas dari mak, tak jadi masalah pun kalau kehabisan lauk barang basah.

Janji ada bahan dapur asas dah okay dah. Dah biasa makan lauk pauk ringkas, so kurang makan makanan jenis berkuah kecuali masak lemak cili api. Asam pedas ke, kari ke kurang gemar sikit dan Fiza pun takde lah nak belajar masak masakan tu pun. Benda tak makan sangat buat apa nak masak. Betul tak? Tapi kalau ada asam pedas sedap Fiza suka je.

Dan mee kari Fiza suka dan rajin jugaklah masak mee kari. Cuma masakan kari tu kurang gemar juga. Pelik? Tak perlu pelik sebab masing-masing ada citarasa masing-masing kot kan. Yang bestnya dulu selalu dapat makan udang galah sungai. Ada je orang hantar udang galah kat rumah.

Orang hantar je mak mesti beli tak pernah menolak. Kira rezeki sungguh la puas makan udang galah sungai. Sedap manis, rasa lebih sedapd ari udang galah laut tu. Kebiasaannya udang akan masak lemak cili api dan udang goreng kunyit cili api.

Fiza suka masak udang berlada/udang bercili campur kacang panjang. Senang dah campur sayur kacang panjang sekali tak perlu nak susah payah masak hidangan sayur lagi. Campur je senang. Sedap pun sedap. Tukar selera sikit asyik-asyik sambal udang je kan.

BAHAN-BAHAN

Udang

2 ulas bawang putih *ditumbuk

3 biji bawang merah *ditumbuk

Cili Api (Sukat ikut tahap kepedasan masing-maisng) *ditumbuk

1/2 sk garam
1/4 air masak

3 sb minyak masak
kacang panjang (ikut suka nak potong serong atau patah-patah je)

CARA MASAK UDANG BERLADA CAMPUR KACANG PANJANG

Panaskan minyak dan tumis bahan-bahan tumbuk. Malas tumbuk blend je. Tapi kalau nak sedap, rajinkan sikit menumbuk bahan guna lesung batu ye. Tumis sampai garing dan naik bau, masukkan udang. Kacau dan biarkan masak kejap. Udang ni masak kejap je tak perlu lama.

Dah hampir masak tu masukkan kacang panjang, garam dan air. Kacau sekejap sampai kacang tu layu sikit dah boleh tutup api. Fiza suka kacang rangup, jadi tak masak lama sangat takut terlebih masak nanti kacang tak rangup dah. Okay siap!

Masak sambal udang cili padi pun sedap juga ni. Masak udang ni memang kena pedas sikit sebab udang tu rasa dia manis udang gitu. Kalau tak tahan pedas, sila sukat cili berpada-pada. Masakan pedas boleh mengundang bahaya pada mereka yang tak tahan pedas. see your level first okay jangan cuba masakan pedas kalau tak biasa.


Satu Hari di Hari Raya PKP

1 Syawal 1441H, satu hari di hari raya Aidilfitri. Rasa janggal bila takbir raya tak kedengaran di Masjid. Sunyi sepi. Tambah rasa janggal bila beraya di rumah sendiri. Suasana raya macam tak ada. Tak sibuk nak bersiap-siap ke masjid, tak sibuk sibuk nak siapkan juadah pagi raya. Semuanya tenang seperti hari biasa. Lagi sunyi sepi bila beraya berdua je. Takpe, dah terbiasa.

Pagi-pagi cuma siap-siapkan baju raya je dan hidangan raya pun cuma rendang je yang dah masak awal malam raya. Senang siapkan awal. Pagi-pagi tak payah nak masak lagi dah. Rezeki pagi raya, dapat nasi impit, rendang daging, kuih tart dan kek buah jiran bagi. Alhamdullillah, dapat juga merasa rendang mak-mak. Nasi impit pun tak payah masak sebab cukuplah untuk kami berdua makan.

Pujuk hati, hari raya kena meraikan juga. Masing-masing sibuk bervideo call dan bergambar di pagi raya. Tahun ni berbaju raya di satu hari raya je lah. Yang lain buat stok tahun depan je lah kot kan. Mood raya sebulan tu macam mood raya sehari je. Dah tak boleh pakai dah raya sebulan tu. Musim PKP, kenalah kita akur dengan keadaan sekarang.
Raya di rumah sendiri tak ada kunjung mengunjung pun. Kita fikirkan keselamatan kita dan juga keselamatan orang lain juga. Benda boleh kita elakkan, kenapa lah kita nak terdedah kan. Stay safe semua. Sila patuh SOP yang hari hari dok cakap tu. Penat tau Dr. Noor Hisham Abdulllah tu pesan hari-hari supaya orang ramai patuh arahan.

Tahun ni tema repeat tema raya tahun 2017. #teamnavyblue lah kita tahun ni ye. Tengok kat facebook pun ramai betul tema navy blue tahun ni. Meriah gambar raya masing-masing walaupun family potrait ada yang tunjuk video call je. Tetap meriah disambut. Apa apapun "SELAMAT HARI RAYA AIDILFITRI, MAAF ZAHIR BATIN" Semoga bergembira di hari raya.


Service AirCond Murah Segamat

Betul ke tak Daikin jenama aircond terbaik dan jimat elektrik? Rumah Fiza pakai aircond jenama Daikin Eco King tu. So far nak kata jimat ke tidak bergantung pada banyak mana penggunaannya lah. Bulanan average bil elektrik bawah RM150. Tiba-tiba nervous lain macam bila fikir bil elektrik musim PKP ni. Berapalah agaknya entah!

Penggunaan aircond, masa tidur dengan set timer pukul berapa dan automatic OFF. Siang pulak kalau panas sangat baru ON. Nak jimat lagi, ON sampai bilik sejuk lepas tu OFF. Tapi kadang-kadang ON terlebih masa juga. Kira average bil elektrik tu tak larilah.  Apa yang Fiza baca dan faham tetapan suhu terbaik antara 26⁰-27⁰ macam tu.

Kalau guna suhu 26⁰ tu dah sejuk dah tu. Ada yang guna pada suhu 16⁰ memang kebal sejuk badan kau orang eh. Selain Daikin, jenama York dan Midea pun antara aircond pilihan pengguna. Dah guna aircond ni jangan hanya tahu guna je. Selain kena belajar penjimatan penggunaan aircond, kena juga ingat untuk service aircond bila tiba masanya.

Bila masa nak kena tambah gas. Bila masa nak kena servis. Itu kena ambil tahu kalau nak aircond maintain elok terjaga. Jangan bising pulak aircond tak sejuk lah , aircond tak berfungsi lah, air bocorlah kalau sendiri tak ambil tahu. Macam-macam masalah akan datang kalau kita sendiri tak tahu nak gunakan dengan baik.

Tak pandai buat sendiri lagi-lagi tak tahu punca aircond tak berfungsi tu dan aircond tak sejuk tu, silalah hubungi mereka yang lebih pakar. Takut nanti pandai-pandai sendiri lain pulak jadinya nanti. Satu masalah lain pulak yang datang. Dengan musim PKP lagi ni kan. Panggil je orang datang servis aircond.

SERVICE AIRCOND MURAH SEGAMAT (BATU ANAM, TAMAN YAYASAN DAN SEKITAR SEGAMAT)

Untuk yang berada di sekitar Segamat, boleh dapatkan perkhidmatan daripada
AMN COOLING SERVICES
yang menawarkan pelbagai perkhidmatan untuk servis aircond seperti
 aircond tak sejuk, aircond tak berfungsi, air bocor, tambah gas
 dan lain-lain servis.

Selain servis untuk aircond, ada juga perkhidmatan
penyambungan wayar elektrik (electrical wiring)
. Kalau tak musim PKP, boleh dapatkan servis aircond AMN Cooling Services di sekitar Selangor juga. Bercita-cita nak tambah aircond ke apa ke, boleh lah contact tanya-tanya dan bawa berbincang.

Hubungi:

www.wasap.my/60193504223/servisaircond

www.wasap.my/60132794849/servisaircond


Tolo Itik Vs Tolo Asin

Tolo is Telur
okay. Nanti tak mention awal-awal tertanya-tanya pula apa benda 'tolo' tu. Dok Nismilan (Negeri Sembilan) kenalah sebut tolo sesuai dengan tempatnya. Kalau kau orang dah pernah lalu jalan Kuala Pilah-Seremban mesti perasan banyak orang jual telur itik tepi kat gerai tepi jalan tu. Perasan tak?

Kalau tak perasan tu maksudnya bawak laju dan jalan tu tak jammed. Biasa kalau perasan dan nampak tu mesti masa tu tengah jammed semua kereta slow dok tengok apa yang dijual tepi jalan tu. Kadang jalan jammed sebab masing-masing bawa slow perati apa yang menarik kat gerai tu dan ada juga dengan tak semena-mena bagi emergency signal nak berhenti membeli.

Jalan pilah-Ulu Bendul-Bukit Putus tu kalau tak jammed hujung minggu tak sah. Lagi-lagi musim perayaan dan cuti. Balik kampung setengah jam boleh jadi 2 jam! Mujur abang kawasan ada boleh ikut jalan lain mana yang boleh dari menghadap jammed. Kalau raya nanti jammed juga tak tahu nak kata lah. Maksudnya ada juga yang gigih nak balik kampung tu.

Sabtu lepas mak mertua datang singgah bagi bekalan sikit. Bukan sikit, tapi banyak. Macam-macam ada! Tolo itik, tolo asin (telur masin), penganan (dodol), buah avocado, buah kuinin, serai, limau kasturi,pucuk ubi dan  macam-macam lagi lah mak bawa. Alhamdulillah, rezeki dapat semua ni. ber tolo je lah hari-hari.

Tolo itik Vs Tolo Asin

Tolo itik yang biasa kita masak telur itik masak lemak cili api. Nak lagi sedap tambah pucuk ubi. Memang terbaik. Lauk 2 in 1 sebab ada sekali sayur. Tak perlu masak sayur dah. Masakan telur itik selain masak lemak, Fiza tak tahu. Tahu masakan lemak tu je lah. Ke ada masakan telur itik yang lagi sedap. Bolehlah share, kot nanti boleh cuba sebab stok ada banyak ni.
Tolo Asin pulak boleh buat bermacam-macam
aneka resepi telur masin
. Sekarang kan musim salted eggs. Semua menu nak dicampur dengan salted egg. Tapi kalau makan yang direbus tu Fiza suka telur kuning yang selalu jadi rebutan tu. Telur putih tak suka sangat sebab masin. Kalau tak nak bazir putih tu, boleh campurkan dengan nasi goreng.
Cara nak buat tolo asin ni mudah je rendam tolo itik dengan air garam 2-3 minggu macam tu dah boleh dapat tolo asin dah. Peminat tolo asin bolehlah cuba buat. Selain telur itik, boleh juga buat telur asin menggunakan telur ayam. Yang ni Fiza baru tahu. Dari dulu ingatkan telur asin boleh guna telur itik je. Tapi telur asin ayam tu belum pernah cuba buat dan belum pernah makan lagi.
Mungkin kalau rajin nanti boleh cuba, telur ayam senang sikit nak dapat berbanding telur itik. Lepas tu boleh buat perbandingan
telur itik vs telur ayam
 pulak. Kalau di suruh buat pilihan antara tolo itik vs tolo asin Fiza suka tolo asin lagi. Sesekali je masak tolo itik masak lemak kalau ada stok tolo itik. Orang nismilan panggil gulai tolo itik.


7 Kelebihan Bunga Kenanga

Bunga Kenanga atau nama glamour dia ylang ylang. Sedap nama ylang ylang. Macamana nak sebut entah? Bunga kenanga in english pula namanya Cananga.  Lama betul Fiza mencari pokok bunga kenanga ni. Sebenarnya teringat pokok kenanga dekat rumah makngah kat kampung. Asal balik beraya kat rumah makngah mesti terpetik bunga kenanga dia. Shhh..harap-harap makngah tak tahu lah.

Pokok bunga dia betul-betul tepi tangga nak keluar rumah. Memang ringanlah tangan nak memetik bunga kenanga tu. Alah, petik satu je! Lagipun mesti tak kisah punya sebab bunga kenanga berbunga banyak. Cerita dia macam ni, sebenarnya saja nak bau tapi terrrrpetik pulak. Itupun kalau ada bungalah. Tapi bila dah dewasa dah tak ada dah petik. Bau je!

Si Kenanga Yang Sentiasa Berbunga dan Berbau Wangi!

Dari pemerhatian Fiza setiap kali datang rumah makngah, pokok kenanga dia tak pernah tak ada bunga. Sentiasa berbunga je. Nak kata di baja, rasa macam sekadar siram je. Lepas Fiza baca artikel penjagaan pokok bunga kenanga ni, rupanya pokok kenanga ni tak susah pun nak jaga dia.

Senang hidup dan senang jaga lah kiranya. Yang part susah tu, susah nak move on dengan bau wangi bunga kenanga ni. Rasa terbau-bau je bau bunga kenanga yang wangi tu. Lagi-lagi yang warna kuning tu. Tak sabar nak tunggu warna hijau jadi warna kuning.

Itu yang beria benar nak tanam pokok bunga kenanga ni. Punyalah mencari kat mana nak cari
benih bunga kenanga
. Lepas dah give up nak mencari, kita beli je lah senang. Macam biasa pergi ke Seremban Lanscape & Nursery tempat favourite Fiza.

Bila PKPB ni dapatlah keluar kejap beli barang dapur dan singgah nursery kejap. Alang-alang dapat keluar tu kan.

Ramai betul orang pergi Nursery. Ingatkan tak ada orang. Masing-masing gian nak membeli pokok deko-deko rumah. Sama macam Fiza! Apapun ikut SOP lah ye. Dah dapat pokok bunga kenanga, happy lah of course! Si bunga kenanga yang di cari-cari dah dapat.

Bunga kenanga ni bukan hanya cantik dan bau dia wangi. Banyak manfaat pokok kenanga ni. Nah, Fiza kongsikan 7 kelebihan bunga kenanga yang mungkin kau orang tak tahu.

7 Kelebihan Bunga Kenanga

1. Aromaterapi

Minyak bunga kenanga (minyak esen) yang terkandung dalam bunga kenanga ni boleh dijadikan sebagai minyak wangi aroma terapi yang berfungsi sebagai bau yang menyenangkan, membantu mengurangkan perasaan gelisah, panik dan juga marah. Siapa nak beli essential oil ylang ylang, boleh contact Fiza. Fiza salah seorang Young Living Distributor.

2. Hilangkan Bau Badan

Cara untuk hilangkan bau badan dengan bunga kenanga ni mudah je. Ambil bunga kenanga dan ramas-ramas dalam air. Gunakan air tu untuk bilasan terakhir mandi. Ulang rutin yang sama untuk hilangkan bau badan dan badan kekal bau wangi. Tapi, jenuh jugalah kan nak mencari bunga kenanga melainkan kalau ada pokok sendiri kat rumah dan berbunga lebat. Nak petik pun rasa sayang haihh.

3. Memulihkan Masalah Kulit Kering

Tahu tak kau orang yang ekstrak bunga kenanga dijadikan sebagai bahan utama dalam pembuatan sabun untuk mengatasi masalah kulit kering dengan cara mengawal kulit berminyak. Kalau kau orang jenis kulit kering, nak cari produk atau nak buat sabun homemade boleh guna ektrak bunga kenanga ni.

4. Kecantikan Rambut

Jika digabungkan ekstrak bunga kenanga dengan minyak kelapa dapat membuatkan rambut bertambah cantik. Rambut kurang gugur, kurang kusut dan kurang kelemumur. Rambut pun berbau wangi. Ada yang kata gabungan ni boleh dijadikan petua untuk membunuh kutu kepala. Itu tak pastilah sebab tak pernah alaminya.

5. Sikap Positif

Point ni lebih kurang sama dengan point nombor 1 tadi. Bila kita hidu aroma yang wangi macam bau bunga kenanga ni dapat membantu kita lebih tenang. Bila tenang, kita akan jadi lebih positif. Secara tak lansung dapat mengurangkan keletihan. Tak gitu?

6. Bunga Rampai

Masih ada tak tradisi buat bunga rampai bila musim kahwin? Kalau masih ada, cuba letakkan sekali bunga kenanga sebagai pewangi semulajadi. Tak pernah dah nak spray spray perfume lagi. Tambah pulak dengan aroma daun pandan. Memang bertambah wangi lah bau bunga rampai tu.

7. Merawat Kudis

Untuk rawatan alternatif merawat kudis, boleh tumbuk bunga kenanga dan tambah minyak kelapa. Panaskan sebentar dan biarkan sejuk. Kemudian boleh disapu pada kudis sebagai ubat atau rawatan semulajadi.

Macam banyak juga ye kelebihan bunga kenanga ni. Fiza kongsikan dari apa yang dibaca dan mana yang Fiza rasa menarik untuk dikongsikan. Bila tahu banyak kelebihan dan kegunaan pokok kenanga ni, rasa macam why not tanam bukan sekadar untuk perhiasan je.

Kalau bunga banyak tu boleh buat aromaterapi semulajadi untuk rumah kita. Siapa yang tak suka bau wangi kan.

Kalau ada laman rumah luas macam kat kampung, macam-macam Fiza tanam dah. Dah boleh buat kebun bunga kenanga. Duduk taman bandar, semua kena tanam dalam pasu. Tanah pun kena beli juga.

Aduhaiii. Kalau balik kampung ni bermacam-macam pokok dapat bawa balik sekali pakej pasu dan tanah mak bagi. Lepas PKP ni nak angkut bunga mana pulak entahlah. Tak sabar nak balik kampung!


Asas SOP Perintah Kawalan Pergerakan Pemulihan (PKPP)

Dah sampai kampung ke tu? Alhamdulillah...Hari ni bermulalah fasa Perintah Kawalan Pergerakan Pemulihan (PKPP). Dimana fasa yang dinanti-nantikan selepas PKP dan PKPB. Bila PKPP berkuatkuasa, tak bermakna kita bebas buat apa sahaja seperti kehidupan yang normal. Dia belum masuk tahap normal lagi, masih normal yang baharu.

Ingat normal baharu, ingat SOP (standard operating procedure). Ingat SOP, ingat Asas SOP iaitu
PENJARAKAN SOSIAL/SOCIAL DISTANCING
. Ini apa yang dikongsikan oleh
page Kementerian Kesihatan Malaysia (KKM)
 mengenai asas SOP.

credit image : mykpdnhep

Bermula 10 Jun, hampir kesemua sektor ekonomi dan aktiviti akan kembali beroperasi seperti biasa. Jumlah pekerja yang kembali bekerja juga akan bertambah. Sebelum ini hanya sektor-sektor tertentu sahaja dibenarkan beroperasi di bawah PKPB.

Rapid KL menjangkakan bilangan penumpang LRT, MRT dan Monorel bertambah. Kesesakan mungkin berlaku kerana penjarakan sosial dalam tren dan di stesen-stesen.

Justeru, penumpang dinasihatkan merancang perjalanan lebih awal bagi mengelak kelewatan ke tempat kerja.

PKPP ini dilaksanakan dalam tempoh PKP dan ini bermakna Akta 342 (Akta Kawalan Penyakit Berjangkit 1988) masih terpakai untuk penguatkuasaan pematuhan SOP.

Justeru, kompaun masih boleh dikenakan kepada mereka yang tidak mematuhi SOP yang telah ditetapkan.

“Sebagai contoh kegagalan sebuah premis mematuhi SOP akan menyebabkan premis berkenaan ditutup dan dikenakan tindakan,” kata Menteri Kanan (Kluster Keselamatan, Datuk Seri Ismail Sabri Yaakob.

Asas kepada SOP ialah penjarakan sosial atau social distancing dan jarak paling selamat ialah tidak kurang daripada satu meter. Jadi, tidak kira di mana anda berada, penjarakan sosial perlu jadi keutamaan dalam kehidupan norma baharu ini.

Penjarakan sosial mengelak anda terkena jangkitan yang tersebar melalui titisan cecair (droplet) apabila individu yang positif COVID-19 bersin atau batuk. Ia juga bagi mengelak terkena percikan air liur ketika bercakap. Individu positif itu itu pula tidak sedar kerana tidak bergejala. (85% pesakit COVID-19 di Malaysia adalah tidak bergejala).

Setakat ini, tiada bukti virus ini disebarkan melalui udara. Justeru, pemakaian topeng penutup muka dan hidung di tempat ramai orang (tiada penjarakan sosial) adalah juga untuk melindungi orang lain jika anda adalah positif COVID-19 tanpa sedar (kerana tidak bergejala). Anda berpotensi menjadi ‘silent spreaders’.

Oleh kerana kita tidak tahu siapa yang membawa virus apabila berada di tempat ramai orang dan orang yang bergejala pula tidak memakai topeng penutup muka dan hidung, maka digalakkan semua orang memakainya di tempat ramai orang.

- Admin KKM

Di bawah pula petikan post daripada DG
Noor Hisham Abdullah

1. Bermula 10 Jun, semua Person Under Surveillance (PUS) samada warganegara atau bukan warganegara yang dibenar masuk ke Malaysia yang disahkan negatif Covid-19 akan jalani tempoh kuarantin wajib selama 14 hari di kediaman masing-masing. Jika bercadang untuk dikuarantin di hotel, kos perlu ditanggung sepenuhnya oleh individu tersebut.

2. Keputusan ini juga terpakai untuk PUS yang masih berada di stesen kuarantin. Mereka dibenar pulang ke rumah namun perlu sambung tempoh kuarantin di rumah masing-masing.

3. Kesemua individu berstatus PUS perlu daftar diri di aplikasi Mysejahtera dan wajib kuarantinkan diri di alamat yang didaftar di dalam aplikasi tersebut.

credit : FB page KKM

Selamat berhari di kampung. Jaga diri dan patuhi SOP. Stay safe.


Balik Kampung Bakal Trending 10 Jun

Masing-masing tak sabar menantikan 10 Jun. Seolah-olah hari kebebasan untuk semua. Harinya telah tiba. Destinasi pertama yang masing-masing nak tuju dulu adalah kampung.  Hashtag balikkampung mungkin bakal trending hari ni.

Ke kau orang termasuk dalam golongan yang dah book hotel Langkawi siap-siap tu? Pecah rekod, hotel di Langkawi terima 1,000 tempahan dalam tempoh sejam. Lajuu masing-masing membook hotel.

Ada yang dah siap pack awal-awal ke tu nak balik kampung? Masing-masing tak sabar nak pulang ke kampung. Masih mood raya lagi kan? Itu yang buat lagi tak sabar tu.

Balik kampung kali ni macam balik kampung yang terrrrlalu bermakna untuk kita semua. Perasaan lain macam bila PM umumkan boleh rentas negeri tu. Excited masing-masing dah ready menantikan PKPP ni. Macam setahun tak balik kampung.

Moh lah kita semua balik kampung. Ibarat macam raya 1 Syawal je kan. Baru boleh nyanyi lagu balik kampung. Okay, tak sentap dah. Dah boleh nyanyi lagu balik kampung dengan gumbiranya. Dah boleh lupakan lagu dendang perantau tu.

Dalam kita gembira, ada juga yang masih bersedih tak dapat balik kampung sebab kerja. Takpe, sabtu ahad cuti hari biasa masih ada. Bukan esok je hari untuk balik kampung.

Apapun SOP jangan dilupakan lah. Sampai-sampai jangan terus salam peluk ye. Bersihkan diri dulu okay. Balik kampung tu, gembira-gembira juga keselematan diutamakan. Selamat balik kampung. Semoga selamat sampai di kampung tercinta masing-masing.

Lirik Lagu Balik Kampung

Perjalanan jauh tak kurasa

Kerna hatiku melonjak sama

Ingin berjumpa sanak saudara

Yang selalu bermain di mata

Nun menghijau gunung, ladang, dan rimba

Langit nan tinggi bertambah birunya

Deru angin turut sama berlagu

Semuanya bagaikan turut gembira

Balik kampung!

Ho-ho-ho ...

Balik kampung!

Ho-ho-ho ...

Balik kampung!

Hati girang!

Ho-ho-ho ...

Balik kampung!

Ho-ho-ho ...

Balik kampung!

Ho-ho-ho ...

Balik kampung!

Hati girang!

Terbayang wajah-wajah yang kusayang

Satu-satu tersemat di kalbu

Pasti terubat rindu di hati

Menyambut kepulanganku nanti

Perjalanan jauh tak kurasa

Kerna hatiku melonjak sama

Ingin berjumpa sanak saudara

Yang selalu bermain di mata

Nun menghijau gunung, ladang, dan rimba

Langit nan tinggi bertambah birunya

Deru angin turut sama berlagu…

Fiza tak balik kampung ke? Eh, mana boleh tak balik. Takpe, kau orang balik dulu. Fiza pendam sikit lagi semangat balik kampung tu. Bukan ape, kita risau awak ramai-ramai ni. Risau jammed juga tak gigih nak redah walaupun tak ikut highway.

Ingat ikut jalan kampung tak jammed ke? Seremban ke Pilah pun kalau jammed boleh makan 2 jam menunggu. Jam berapa pulak nak sampai Segamat kan. Biar dulu. Ikut giliran. Kau orang gerak dulu. Pape roger!


Calathea Roseopicta Medallion Daun Bercorak Bulu Merak

Morning! Pagi-pagi mata segar dan rasa happy dapat tengok keindahan pokok-pokok hijau yang ada. Sekarang saya dah tahu dah apa nak dijadikan modal untuk dikongsikan dalam blog ni. Sejak musim pokok viral, dah ramai yang mula berjinak-jinak dalam dunia houseplant. Ada yang dah terjebak ke tu?

Mungkin ramai yang terjebak sejak pokok viral muncul ke camna tu? Mula-mula nak beli snake plant je kan. Lepas tu dah pergi nursery nampak pokok tu lawa, pokok ni lawa terus jadi koleksi pokok kat rumah. Betul tak? Itu belum lagi pengaruh rakan sebaya lagi tu. Habislahh rabak poket membeli bunga je kerjanya.

Awas kau orang. Beli mana yang rasa perlu je. Eleh, cakap orang kan. Cakap untuk diri sendiri ke tu?Okay lah insaf kejap. Cukup dah lah membeli setakat ni. Nanti saya akan kongsikan pokok-pokok baru saya okay. Kalau kau orang pencinta pepokok sila hari-hari datang sini. Minggu ni cerita pokok je tau!

Kalau jemu, datang minggu depan mungkin ada topik baru. Takut yang tak suka bosan pulak nak baca cerita pokok ni. Kira bagus jugalah kan menanam pokok di rumah. Boleh jadi hobi baru rakyat Malaysia sejak musim PKP ni. Bermanfaat jugalah masa yang ada duduk di rumah tu.

Calathea Roseopicta Medallion

Memperkenal pokok Calathea Roseopicta Medallion. Pokok Calathea tak pernah tak cantik. Saya suka dengan semua jenis pokok Calathea. Calathea ni jenis daun lebar betul dan ada pelbagai corak yang cantik. Salah satu pokok Calathea yang telah mencuri pandangan mata saya ialah Calathea Roseopicta Medallion ni.

Daunnya lebar dan bercorak seperti bulu merak (peacock) atau bentuk api dengan warna yang berbeza. Bawah daun dia unik sikit warna bergundy wine yang cantik. Kalau
Calathea Luthea
 jenis rimbun tinggi tapi Calathea Roseopicta Medallion ni jenis renek sikit lah. Tak tinggi sangat pun. Tapi corak dia menarik perhatian betul lah. Ishhh..nyesal kalau tak beli ni.

Indoor Low Light Plant

Pokok Calathea ni memang sesuai dijadikan hiasan sebab corak daun yang menarik dan unik. Sejenis tumbuhan yang memerlukan pencahayaan yang sedikit (low light). Sesuailah dengan rumah jenis kurang masuk cahaya atau jadikan pokok hiasan dalam rumah (indoor plant).

Tak tahu nak pilih pokok apa untuk dijadikan hiasan dalam rumah? saya recommend lah beli pokok Calathea Roseopicta Medallion ni sebab dia menarik dan saiz dia tak besar sangat. Sila masukkan dalam list siap-siap ye.

Calathea Roseopicta Medallion Care

Pada saya, kalau pokok jenis low light ni sejenis pokok yang mudah nak dijaga. Macam biasa siram 3-4 kali seminggu. Tapi apa yang saya baca, Calathea Roseopicta Medallion ni kena siram secara kerap. Mungkin kalau cuaca panas baru siram secara kerap kot kan. Kalau cuaca biasa tu 2 hari sekali pun kira okay dah.

Selain air, cahaya pun kena cukup. Cahaya tu makanan tumbuh-tumbuhan. Tak makan, tak hidup lah dia. Letakkan dekat ruang yang ada cahaya yang banyak sikit kalau letak dalam rumah. Kalau letak luar, letak tempat teduh sikit lah.

Harga Pokok Calathea Roseopicta Medallion

Harga pokok ni saya beli RM15 sepasu saiz sederhana. Mungkin saiz standard kot sebab nampak macam tak ada pilihan saiz yang lain. Beli dekat favourite Nursery lah of course, Seremban Landscape & Nursery.

Kalau dekat, pergi cepat sebab banyak pokok baru sampai. Kelabu mata betul nak pilih pokok kalau banyak sangat pilihan. Kalau jauh, pergi je nursery mana yang dekat. Tapi harga berbeza setiap kedai. Ada murah ada mahal.

Malas nak keluar, order je dekat shopee. Boleh survey harga sekali ikut bajet kau orang.

Jenis-Jenis Calathea, Stromanthe, Ctenanthe and Maranta

Credit photo : Aaron Apsley Artwork

1. Calathea ‘Medallion”

2. Ctenanthe Burle Marxii
3. Maranta Leuconeura

4. Maranta leuconeura ’Lemon Lime’

5. Calathea Concinna ‘Freddie’

6. Stromanthe Sanguinea ‘Triostar’

7. Calathea Roseopicta ‘Dottir’

8. Calathea Roseopicta ‘Rosy’

9. Calathea lancifolia ‘ Rattlesnake’

10. Ctenanthe Setosa

11. Stromanthe sanguinea

12. Calathea Ornata ‘ Beauty Star’

13. Calathea Makoyana

14. Calathea Musaica

15. Calathea Ornata

16. Calathea Orbifolia

17. Calathea Zebrina

18. Calatthea Vittata

19. Calathea Fasciata

20. Calathea Warscewiczii

21. Calathea ‘White Star


Cara Pakai Topeng Muka Kain Dengan Betul Dan Selamat Di Musim COVID-19

Ingat lagi masa mula-mula pandemik COVID-19 mula menular bulan March yang lepas. Masa tu, segala jenis topeng muka laris macam pisang goreng panas. Pantang letak, semua habis. Laku dipasaran. Dan disaat-saat semua orang memerlukan topeng muka, muncullah manusia yang mengambil kesempatan atas kesempitan orang lain.

Ramailah peniaga yang ambil kesempatan jual topeng muka dengan harga mahal. Masa ni, mahal macamana pun orang sanggup beli juga. Itu belum ada yang tertipu, kononnya jual topeng muka murah tapi yang dapatnya topeng muka buat sendiri. Bertabahlah siapa yang pernah menjadi mangsa tu.

Syukur alhamdulillah stok topeng muka pun dah mudah dapat di pasaran. Sekarang pun dah banyak surgical mask (topeng bedah) dijual di farmasi dan pasaraya. Tak risau dah nak dapatkan surgical mask.

Jenis-jenis topeng muka

1. Topeng Bedah (Surgical mask)

Surgical mask
 adalah
topeng muka yang paling sesuai
 digunakan semasa pandemik COVID-19 ni. Topeng jenis ini mampu menghalang virus daripada masuk ke rongga hidung dan mulut. Dalam masa yang sama fungsi dia menghalang air liur/bahan kumuhan pemakai yang bergejala terkeluar daripada lapisan topeng.

Sekiranya pakai dengan betul, ia dapat menghalang penyebaran virus berlaku melalui titisan, semburan atau penyebaran cecair yang mengandungi virus. Sebab tu kena beringat supaya tak sesuka hati pegang topeng muka semasa pakai atau nak tanggalkan topeng muka.

Sebaiknya basuh tangan sebelum dan selepas atau ketika terpegang topeng muka. Lagi satu, jangan sesekali berkongsi topeng muka dengan orang lain. Pakai sekali dan buang.

2. Topeng N95

Topeng jenis N95 ni biasa dipakai  kalau musim jerebu sebab lapisan topeng ni boleh manghalang zarah atau habuk. Digunakan juga ketika kecemasan.  Direka khas dengan bentuk yang jenis betul-betul melekap pada bahagian muka.

Tapi tak sesuai untuk mereka yang ada mempunyai masalah pernafasan dan sewaktu dengannya. Fiza pernah pakai, memang terasa lemas walaupun pakai sekejap. Topeng N95 pun jenis pakai buang dan tak boleh berkongsi juga.

Masih sesuai lagilah kalau nak guna masa musim COVID-19 ni.

3. Topeng muka kain

Kalau dulu topeng muka kain lebih fokus pada fesyen. Tapi sejak pandemik COVID-19 berlaku ni dah ramai yang menjual topeng muka kain yang mempunyai ciri-ciri yang selamat digunakan bukan hanya fesyen semata-mata. Biasanya artis Korea yang suka style pakai face mask ni.

Topeng muka jenis kain memang cantik. Ada pelbagai jenis corak, jenis kain dan bentuk. Tapi kalau hanya diperbuat daripada kain semata-mata untuk fesyen ia tidak mampu menghalang virus masuk ke rongga hidung dan mulut.

Sebab tu kena pilih topeng muka jenis kain yang telah direka untuk keselamatan. Kiranya ada filter atau tempat untuk letak filter tu. Topeng muka jenis kain ni bukan tak boleh dipakai lansung. Sekurang-kurangnya kita masih ada pilihan jika tak ada surgical mask tu.

Dah ramai juga pereka fesyen dan owner butik yang menjual topeng muka kain ni kan. Bermacam jenama ada di pasaran sampai kau tak tahu nak beli yang mana satu entah. Tapi tahu tak kau orang yang cara pakai topeng muka kain ni dengan betul?

Tak tahu? Sila rujuk gambar di bawah yang dikongsikan oleh World Health Organization.

CARA MEMAKAI TOPENG MUKA KAIN DENGAN BETUL

Bersihkan tangan sebelum memegang topeng muka

Periksa topeng muka samada rosak atau kotor

Pastikan topeng muka sesuai dengan bentuk muka tanpa ada sebarang ruang. Kiranya kau orang pakai mask tu kena ngam-ngam dengan bentuk muka. Kalau longgar sila jangan pakai.

Topeng muka mestilah menutup mulut, hidung dan dagu.

Elakkan memegang topeng muka

Bersihkan tangan sebelum menanggalkan topeng muka

Tanggalkan topeng muka dengan memegang tali

Tarik dan jauhkan topeng muka daripada muka

Simpan topeng muka dalam plastik yang bersih, beg bertutup jika masih bersih atau tak basah dan bercadang untuk menggunakannya semula.

Keluarkan topeng muka daripada beg dengan cara memegang tali

Bersihkan topeng muka dengan sabun atau bahan pencuci dengan air panas sekurang-kurangnya sekali sehari.

Bersihkan tangan selepas memegang/menanggalkan topeng muka

JANGAN LAKUKAN PERKARA-PERKARA BERIKUT JIKA MENGGUNAKAN TOPENG MUKA KAIN

Jangan gunakan mask yang telah rosak. Contohnya koyak.

Jangan pakai topeng muka yang longgar

Jangan pakai topeng muka di bawah hidung

Jangan tanggalkan topeng muka tanpa jarak 1 meter dengan orang lain

Jangan gunakan topeng muka yang boleh menyebabkan susah bernafas

Jangan pakai topeng muka yang kotor atau basah

Jangan berkongsi topeng muka dengan orang lain

Okay jadi faham dah kan? Pastikan pakai dengan betul dan jangan sesekali buat apa yang tak boleh tu. Preventation better than cure. Jadi, jagalah keselamatan masing. Walaupun sedikit confuse dulu tak perlu pakai mask jika tiada gejala. Tapi kalau keluar pakai mask tu kira double protection lah.

Kadang orang bergejala senang hati je keluar tanpa pakai mask. Jadi, kita lah yang kena jaga diri kita sendiri. Selagi risau masih ada dan selagi pandemik COVID-19 belum berakhir. Lagipun sekarang kalau keluar dah wajib pakai mask dah kan?

Credit photo :
World Of Organization